|  |
| --- |
| **Þetta skjal inniheldur samþykktar vöruupplýsingar fyrir Prasugrel Viatris, með breytingum frá fyrri aðferð sem hefur áhrif á upplýsingar um vöruna (EMAVR0000256926) auðkenndar.**  **Nánari upplýsingar er að finna á vefsíðu Lyfjastofnunar Evrópu:** [**https://www.ema.europa.eu/en/medicines/human/EPAR/prasugrel-viatris**](https://www.ema.europa.eu/en/medicines/human/EPAR/prasugrel-viatris) |

VIÐAUKI I

SAMANTEKT Á EIGINLEIKUM LYFS

# 1. HEITI LYFS

Prasugrel Viatris 5 mg filmuhúðaðar töflur

Prasugrel Viatris 10 mg filmuhúðaðar töflur

# 2. INNIHALDSLÝSING

Prasugrel Viatris 5 mg

Hver tafla inniheldur prasugrel besílat sem jafngildir 5 mg af prasugreli.

Prasugrel Viatris 10 mg

Hver tafla inniheldur prasugrel besílat sem jafngildir 10 mg af prasugreli.

Hjálparefni með þekkta verkun

Hver tafla inniheldur 0,016 mg af sólsetursgulu FCF álsetlitarefni (sunset yellow FCF aluminium lake) (E110).

Sjá lista yfir öll hjálparefni í kafla 6.1.

# 3. LYFJAFORM

Filmuhúðuð tafla.

Prasugrel Viatris 5 mg

Gul filmuhúðuð, hylkislaga, tvíkúpt tafla af stærðinni 8,15 mm × 4,15 mm, merkt með „PH3“ á annarri hliðinni og „M“ á hinni hliðinni.

Prasugrel Viatris 10 mg

Ljósbrún filmuhúðuð, hylkislaga, tvíkúpt tafla af stærðinni 11,15 mm × 5,15 mm, merkt með „PH4“ á annarri hliðinni og „M“ á hinni hliðinni.

# 4. KLÍNÍSKAR UPPLÝSINGAR

# 4.1 Ábendingar

Prasugrel Viatris er gefið samhliða asetýlsalisýlsýru (ASA) og er ætlað til að koma í veg fyrir segamyndun hjá fullorðnum sjúklingum með brátt kransæðaheilkenni (þ.e. hvikula hjartaöng, hjartadrep án ST-hækkunar [UA/NSTEMI] eða hjartadrep með ST-hækkun [STEMI]) sem gangast undir tafarlausa eða síðbúna kransæðavíkkun (PCI).

Sjá kafla 5.1 fyrir frekari upplýsingar.

# 4.2 Skammtar og lyfjagjöf

Skammtar

Fullorðnir

Hefja skal meðferð með Prasugrel Viatris með stökum 60 mg hleðsluskammti og halda síðan áfram með 10 mg einu sinni á dag. Hjá sjúklingum með UA/NSTEMI, sem gangast undir kransæðamyndatöku innan 48 klst. eftir innlögn, skal eingöngu gefa hleðsluskammt á sama tíma og kransæðavíkkun (PCI) er gerð (sjá kafla 4.4, 4.8 og 5.1). Sjúklingar sem taka Prasugrel Viatris eiga einnig að taka asetýlsalisýlsýru daglega (75 mg til 325 mg).

Ótímabært meðferðarrof á allri blóðflöguhemjandi meðferð, þar með talið með Prasugrel Viatris, hjá sjúklingum með brátt kransæðaheilkenni sem gangast undir kransæðavíkkun, getur leitt til aukinnar hættu á segamyndun, hjartadrepi eða dauða af völdum undirliggjandi sjúkdóms sjúklingsins. Ráðlögð meðferðarlengd er allt að 12 mánuðir nema klínískar vísbendingar bendi til að hætta beri töku Prasugrel Viatris (sjá kafla 4.4 og 5.1).

Sjúklingar ≥75 ára

Almennt er notkun Prasugrel Viatris ekki ráðlögð hjá sjúklingum ≥75 ára. Ef álitið er nauðsynlegt að hefja meðferð í aldurshópnum ≥75 ára eftir vel ígrundað einstaklingsbundið mat meðferðarlæknis á áhættu/ávinningi (sjá kafla 4.4) skal ávísa 60 mg hleðsluskammti sem fylgt er eftir með lægri viðhaldsskammti sem samsvarar 5 mg. Sjúklingar ≥75 ára hafa aukna blæðingarhneigð og aukna útsetningu fyrir virka niðurbrotsefni prasugrels (sjá kafla 4.4, 4.8, 5.1 og 5.2).

Sjúklingar sem vega <60 kg

Gefa skal Prasugrel Viatris með stökum 60 mg hleðsluskammti og halda síðan áfram með 5 mg dagskammti. Ekki er ráðlagt að gefa 10 mg viðhaldsskammt. Ástæðan er aukin útsetning fyrir virka niðurbrotsefni prasugrel, og aukin blæðingarhneigð hjá sjúklingum sem vega <60 kg þegar 10 mg á sólarhring er gefið samanborið við sjúklinga ≥60 kg (sjá kafla 4.4, 4.8 og 5.2).

Skert nýrnastarfsemi

Ekki er þörf á skammtaaðlögun fyrir sjúklinga með skerta nýrnastarfsemi, þar með talið sjúklinga með nýrnabilun á lokastigi (sjá kafla 5.2). Reynsla er takmörkuð af notkun lyfsins hjá sjúklingum með skerta nýrnastarfsemi (sjá kafla 4.4).

Skert lifrarstarfsemi

Ekki er þörf á skammtaaðlögun fyrir sjúklinga með væga til miðlungs skerta lifrarstarfsemi (Child Pugh flokkur A og B) (sjá kafla 5.2). Reynsla er takmörkuð af notkun lyfsins hjá sjúklingum með væga til miðlungs skerta lifrarstarfsemi (sjá kafla 4.4). Prasugrel Viatris má ekki nota handa sjúklingum með verulega skerta lifrarstarfsemi (Child Pugh flokkur C).

Börn

Ekki hefur verið sýnt fram á öryggi og verkun Prasugrel Viatris hjá börnum yngri en 18 ára. Takmarkaðar upplýsingar liggja fyrir hjá börnum með sigðkornablóðleysi (sjá kafla 5.1).

Lyfjagjöf

Prasugrel Viatris er ætlað til inntöku. Það má gefa með eða án matar. Gjöf 60 mg hleðsluskammts á fastandi maga getur valdið skjótari verkun lyfsins (sjá kafla 5.2). Ekki má mylja eða brjóta töflurnar.

# 4.3 Frábendingar

Ofnæmi fyrir virka efninu eða einhverju hjálparefnanna sem talin eru upp í kafla 6.1.

Virk sjúkleg blæðing.

Fyrri saga um heilablóðfall eða skammvinnt blóðþurrðarkast (TIA).

Alvarleg lifrarbilun (Child Pugh flokkur C).

# 4.4 Sérstök varnaðarorð og varúðarreglur við notkun

Hætta á blæðingu

Í 3. stigs klínískum rannsóknum (TRITON) voru aðal útilokunarskilyrði meðal annars aukin blæðingarhneigð, blóðleysi, blóðflagnafæð, saga um sjúkdóma innan höfuðkúpu. Sjúklingar með kransæðaheilkenni sem gengust undir kransæðavíkkun (PCI) og fengu meðferð með prasugreli og ASA sýndu aukna hættu á alvarlegum og minniháttar blæðingum út frá TIMI-matskerfinu. Því skal aðeins íhuga notkun prasugrels hjá sjúklingum með aukna blæðingarhættu þegar ávinningur með tilliti til blóðþurrðartilvika er talinn vega þyngra en hætta á alvarlegum blæðingum. Þetta á sérstaklega við um eftirfarandi sjúklinga:

* ≥75 ára (sjá hér að neðan).
* Með blæðingarhneigð (t.d. eftir nýlega áverka, nýlega skurðaðgerð, nýlega eða endurtekna blæðingu í meltingarvegi, virkt ætissár (magasár).
* Með líkamsþyngd <60 kg (sjá kafla 4.2 og 4.8). Ekki er mælt með 10 mg viðhaldsskammti hjá þessum sjúklingum. Nota skal 5 mg viðhaldsskammt.
* Samhliða gjöf lyfja sem hugsanlega geta aukið hættu á blæðingum, þar með talið segavarnarlyf til inntöku, klópídógrel, bólgueyðandi gigtarlyf (NSAIDS), og fíbrínsundrandi lyf.

Þörf getur verið á blóðflagnagjöf hjá sjúklingum með virka blæðingu þar sem þörf er á að lyfjafræðileg verkun prasugrels gangi til baka.

Sjúklingum ≥75 ára er almennt ekki ráðlagt að nota Prasugrel Viatris nema læknir hafi gert einstaklingsbundið mat á áhættu/ávinningi vegna notkunar lyfsins og það mat gefi til kynna að ávinningur meðferðarinnar sem fyrirbyggjandi þátt blóðþurrðartilvika og tengdra þátta vegi þyngra en hætta á alvarlegum blæðingum. Í 3. stigs klínískum rannsóknum voru þessir sjúklingar í meiri hættu á að fá alvarlegar blæðingar, þar með talið lífshættulegar blæðingar, samanborið við sjúklinga <75 ára. Notið 5 mg viðhaldsskammt ef lyfinu er ávísað. Ekki er mælt með notkun 10 mg viðhaldsskammts (sjá kafla 4.2 og 4.8).

Reynsla er takmörkuð af notkun prasugrels hjá sjúklingum með skerta nýrnastarfsemi (þar með talið ESRD) og hjá sjúklingum með miðlungs skerta lifrarstarfsemi. Þessir sjúklingar geta verið í aukinni hættu á að fá blæðingar. Því skal prasugrel notað með varúð hjá þessum sjúklinum.

Sjúklingar skulu upplýstir um að það geti tekið lengri tíma en áður fyrir hvers konar blæðingu að stöðvast þegar þeir taka prasugrel (samhliða ASA), og að þeir skuli tilkynna lækni allar óvenjulegar blæðingar (staðsetningu eða tímalengd).

Blæðingarhætta tengist tímasetningu hleðsluskammts hjá sjúklingum með NSTEMI

Í klínískri rannsókn hjá sjúklingum með NSTEMI (ACCOAST rannsóknin), þar sem áætlað hafði verið að sjúklingar myndu gangast undir kransæðamyndatöku innan 2 til 48 klst. eftir slembiröðun, jók hleðsluskammtur prasugrels, sem að jafnaði var gefinn 4 klst. fyrir kransæðamyndatöku, áhættuna á mikilli og minniháttar blæðingu í námunda við aðgerðarsvæðið, borið saman við hleðsluskammt prasugrels sem gefinn var á sama tíma og kransæðavíkkun (PCI) var gerð. Hjá UA/NSTEMI sjúklingum á því að gefa hleðsluskammtinn á sama tíma og kransæðavíkkun er gerð þegar kransæðamyndataka er gerð innan 48 klst. eftir innlögn (sjá kafla 4.2, 4.8 og 5.1).

Skurðaðgerð

Sjúklingum skal ráðlagt að láta lækna og tannlækna vita ef þeir eru að taka prasugrel áður en skurðaðgerð er ráðgerð og áður en ný lyf eru tekin. Stöðva skal meðferð með Prasugrel Viatris a.m.k. 7 dögum fyrir skurðaðgerð, ef sjúklingur á að gangast undir fyrirfram ákveðna skurðaðgerð þar sem ekki er æskilegt að beita segavörnum. Aukin tíðni (3­föld) og alvarlegri blæðingar geta komið fram hjá sjúklingum sem gangast undir kransæðarhjáveitugræðlings aðgerð (CAGB) innan 7 daga frá stöðvun prasugrel meðferðar (sjá kafla 4.8). Íhuga skal vandlega ávinning og áhættu af notkun prasugrels hjá sjúklingum þar sem líffærafræði hjartans hefur ekki verið lýst og aðkallandi CABG aðgerð er hugsanleg.

Ofnæmi að meðtöldum ofsabjúg

Tilkynnt hefur verið um ofnæmisviðbrögð að meðtöldum ofsabjúg hjá sjúklingum sem fá prasugrel, þar með talið hjá sjúklingum með sögu um ofnæmisviðbrögð gegn klópídógreli. Mælt er með eftirliti með ofnæmiseinkennum hjá sjúklingum með þekkt ofnæmi fyrir tíenópýridínum (sjá kafla 4.8).

Purpuri með segamyndun og fækkun blóðflagna (TTP)

TTP hefur verið lýst með notkun prasugrel. TTP er alvarlegt ástand sem þarfnast skjótrar meðferðar.

Morfín og aðrir ópíóíðar

Skert verkun prasugrels hefur sést hjá sjúklingum sem hafa fengið prasugrel og morfín samhliða (sjá kafla 4.5).

Prasugrel 5 mg Viatris inniheldur natríum

Lyfið inniheldur minna en 1 mmól af natríum (23 mg) í hverri töflu, þ.e. er nánast natríumsnautt.

Prasugrel Viatris 10 mg inniheldur sólsetursgult FCF álsetlitarefni (E110) og natríum

Sólsetursgult FCF álsetlitarefni er azólitarefni sem getur valdið ofnæmisviðbrögðum.

Lyfið inniheldur minna en 1 mmól af natríum (23 mg) í hverri töflu, þ.e. er nánast natríumsnautt.

# 4.5 Milliverkanir við önnur lyf og aðrar milliverkanir

Warfarín

Samhliða gjöf Prasugrel Viatris með kúmarínafleiðum öðrum en warfaríni hefur ekki verið rannsökuð. Varúðar skal gætt þegar prasugrel er gefið samhliða warfaríni (eða öðrum kúmarínafleiðum) vegna aukinnar hættu á blæðingu (sjá kafla 4.4).

Bólgueyðandi gigtarlyf (NSAIDs)

Langtíma samhliða gjöf með bólgueyðandi gigtarlyfjum hefur ekki verð rannsökuð. Varúðar skal gætt þegar Prasugrel Viatris er gefið að staðaldri samhliða bólgueyðandi gigtarlyfjum (þar með talið Cox­2 hemlum) vegna aukinnar hættu á blæðingu (sjá kafla 4.4).

Prasugrel Viatris má gefa samhliða lyfjum sem umbrotna fyrir áhrif cýtókróm P450 ensíma (þar með talin statín) eða lyfjum sem eru örvar eða hemlar fyrir cýtókróm P450 ensím. Prasugrel Viatris má einnig gefa samhliða ASA, heparíni, dígoxíni og lyfjum sem hækka sýrustig (pH) í maga, þar með talið prótónpumpuhemlum og H2blokkum. Þrátt fyrir að hafa ekki verið rannsakað í sértökum rannsóknum á milliverkunum þá hefur prasugrel verið gefið samhliða heparíni með lága sameindaþyngd, bívalirúdíni og GP IIb/IIIa hemlum (engar upplýsingar liggja fyrir um hvaða tegund GP IIb/IIIa hemla voru notaðir) án vísbendinga um klínískt marktækar aukaverkanir í 3. stigs rannsóknum.

Áhrif annarra lyfja á Prasugrel Viatris

Asetýlsalisýlsýra

Prasugrel Viatris á að gefa samhliða asetýlsalisýlsýru (ASA). Sýnt hefur verið fram á verkun og öryggi prasugrels hjá sjúklingum sem fengu samhliða meðferð með ASA þrátt fyrir að milliverkanir lyfhrifa með ASA geti hugsanlega leitt til aukinnar hættu á blæðingu.

Heparín

Stök inndæling í bláæð af ósundruðu heparíni (100 ein./kg) hindraði ekki marktækt áhrif prasugrels á samloðun blóðflagna. Að auki, breytti prasugrel ekki áhrifum heparíns á storknun. Því má gefa bæði lyfin samhliða. Aukin hætta á blæðingu er möguleg þegar Prasugrel Viatris er gefið samhliða heparíni.

Statín

Atorvastatín (80 mg á sólarhring) hafði ekki áhrif á lyfjahvörf prasugrels né hindrun þess á samloðun blóðflagna. Þar af leiðandi er ekki gert ráð fyrir að statín sem hvarfast við CYP3A hafi áhrif á lyfjahvörf prasugrels eða á hömlun þess á samloðun blóðflagna.

Lyf sem hækka sýrustig (pH) í maga

Samhliða gjöf með ranitidíni daglega (H2 blokka) eða lansóprazóli (prótónpumpuhemli) breytti ekki AUC og Tmax virka umbrotsefnis prasugrels, en minnkaði Cmax um 14% og 29%, í þeirri röð. Í 3. stigs klínískum rannsóknum var prasugrel gefið án tillits til samhliða gjafar prótónpumpuhemils og H2 blokka. Gjöf 60 mg hleðsluskammts án samhliða notkunar prótónpumpuhemils getur valdið skjótari verkun lyfsins.

CYP3A hemlar

Ketokónasól (400 mg á sólarhring), sem er sértækur og áhrifaríkur CYP3A4 og CYP3A5 hemill, hafði ekki áhrif á hömlun prasugrels á samloðun blóðflagna né AUC og Tmax virka niðurbrotsefnis prasugrels en minnkaði Cmax um 34% til 46%. Því er ekki gert ráð fyrir að CYP3A hemlar eins og azol sveppalyf, HIV próteasa hemlar, klaritromýcin, telitromýcin, verapamil, dilitazem, indinavir, ciprofloxacin og greipaldinsafi, hafi marktæk áhrif á lyfjahvörf virka niðurbrotsefnisins.

Cýtókróm P450 örvar

Rifampicín (600 mg á sólarhring), er áhrifaríkur örvi fyrir CYP3A og CYP2B6, og örvi fyrir CYP2C9, CYP2C19 og CYP2C8, hafði ekki marktæk áhrif á lyfjahvörf prasugrels. Því er ekki gert ráð fyrir að þekktir CYP3A örvar eins og rifamicín, karbamasepín og aðrir örvar cýtókróm P450 hafi marktæk áhrif á lyfjahvörf virka niðurbrotsefnisins.

*Morfín og aðrir ópíóíðar*

Hjá sjúklingum með brátt kransæðaheilkenni, sem hafa fengið meðferð með morfíni, hefur sést seinkuð og minnkuð útsetning fyrir P2Y12-hemlum sem teknir eru inn, þ.m.t. prasugreli og virku umbrotsefni þess. Þessi milliverkun getur tengst minnkuðum hreyfanleika í meltingarvegi og átt við aðra ópíóíða. Klínískt mikilvægi hennar er óþekkt, en gögn benda til þess að verkun prasugrels geti verið skert hjá sjúklingum sem fá prasugrel og morfín samhliða. Hjá sjúklingum með brátt kransæðaheilkenni, þar sem ekki er hægt að sleppa því að gefa morfín og nauðsynlegt er talið að hamla virkni P2Y12 hratt, má íhuga að gefa P2Y12-hemil í æð.

Áhrif Prasugrel Viatris á önnur lyf

Digoxín

Prasugrel hefur ekki marktæk áhrif á lyfjahvörf dígoxíns.

Lyf sem brotin eru niður af CYP2C9

Prasugrel hamlaði ekki CYP2C9, þar sem það hafði ekki áhrif á lyfjahvörf S­warfarins. Vegna aukinnar hættu á blæðingu, skal gæta varúðar við samhliða gjöf warfarins og Prasugrel Viatris (sjá kafla 4.4).

Lyf sem brotin eru niður af CYP2B6

Prasugrel er veikur hemill fyrir CYP2B6. Hjá heilbrigðum einstaklingum minnkaði prasugrel útsetningu fyrir hýdroxýbúprópríon sem er niðurbrotsefni búprópríons um 23%, og er brotið niður fyrir tilstuðlan CYP2B6. Þessi áhrif eru einungis líkleg til að skipta máli þegar prasugrel er gefið samhliða lyfjum sem umbrotna fyrir tilstuðlan CYP2B6 og þar sem meðferðarsviðið er þröngt (t.d. cýklófosfamíð, efavirenz).

# 4.6 Frjósemi, meðganga og brjóstagjöf

Klínískar rannsóknir hafa ekki verið gerðar hjá þunguðum konum né hjá konum með börn á brjósti.

Meðganga

Dýrarannsóknir benda ekki til beinna skaðlegra áhrifa á meðgöngu, fósturvísi-/fósturþroska, fæðingu eða þroska eftir fæðingu (sjá kafla 5.3). Þar sem æxlunarrannsóknir á dýrum endurspegla ekki alltaf svörun hjá mönnum, er ekki mælt með notkun Prasugrel Viatris á meðgöngu nema hugsanlegur ávinningur fyrir móðurina vegi meira en hugsanleg áhætta fyrir fóstrið.

Brjóstagjöf

Ekki er þekkt hvort prasugrel skilst út í brjóstamjólk. Dýrarannsóknir hafa sýnt fram á útskilnað prasugrels í brjóstamjólk. Ekki er mælt með notkun prasugrels meðan á brjóstagjöf stendur.

Frjósemi

Prasugrel til inntöku allt upp í 240 falda ráðlagða daglega notkun fyrir menn hafði ekki áhrif á frjósemi karl og kvenkyns rotta (byggt á mg/m²).

# 4.7 Áhrif á hæfni til aksturs og notkunar véla

Prasugrel hefur engin eða óveruleg áhrif á hæfni til aksturs eða notkunar véla.

# 4.8 Aukaverkanir

Samantekt á öryggi

Öryggi sjúklinga með brátt kransæðaheilkenni sem fóru í kransæðavíkkun (PCI) var metið í samanburðarrannsókn (TRITON) með klópídrógreli þar sem 6.741 sjúklingur fékk meðferð með prasugreli (60 mg hleðsluskammti og 10 mg viðhaldsskammti einu sinni á dag) að meðaltali í 14,5 mánuði (5.802 sjúklingar fengu meðferð lengur en í 6 mánuði, 4.136 sjúklingar fengu meðferð í meira en 1 ár). Tíðni meðferðarrofs vegna aukaverkana var 7,2% fyrir prasugrel og 6,3% fyrir klópídógrel. Fyrir bæði lyfin voru algengustu aukaverkanirnar blæðing sem leiddi til stöðvunar á meðferð (2,5% fyrir prasugrel og 1,4% fyrir klópídógrel).

Blæðing

Blæðing sem ekki tengist kransæðahjáveituaðgerð (CABG)

Tíðni sjúklinga í TRITON, sem upplifa blæðingu sem ekki tengist CABG er sýnd í töflu 1. Alvarlegar blæðingar sem ekki tengjast CABG þar með taldar lífshættulegar blæðingar, banvænar, sem og minniháttar blæðingar skv. TIMI, voru tölfræðilega meiri hjá einstaklingum sem fengu prasugrel meðferð samanborið við þá sem fengu klópídógrel hjá UA/NSTEMI og öllum hópum með brátt kransæðaheilkenni (ACS). Ekki sást marktækur munur hjá STEMI hópnum. Algengasta staðsetning skyndilegrar blæðingar var í meltingarvegi (1,7% hlutfall með prasugreli og 1,3% hlutfall með klópídógreli); algengasta staðsetning blæðingar af völdum áreitis var á stungustað (1,3% hlutfall með prasugreli og 1,2% með klópídógreli).

Tafla 1: Tíðni blæðinga sem ekki tengjast kransæðahjáveituaðgerða (% sjúklinga)

| Aukaverkun | Öll ACS | | UA/NSTEMI | | STEMI | |
| --- | --- | --- | --- | --- | --- | --- |
| Prasugrelb + ASA (N=6.741) | Klópídógrelb + ASA (N=6.716) | Prasugrelb + ASA (N=5.001) | Klópídógrelb + ASA (N=4.980) | Prasugrelb + ASA (N=1.740) | Klópídógrelb + ASA (N=1.736) |
| TIMI meiriháttar blæðingc | 2,2 | 1,7 | 2,2 | 1,6 | 2,2 | 2,0 |
| Lífshættulegd | 1,3 | 0,8 | 1,3 | 0,8 | 1,2 | 1,0 |
| Banvæn | 0,3 | 0,1 | 0,3 | 0,1 | 0,4 | 0,1 |
| ICH með einkennume | 0,3 | 0,3 | 0,3 | 0,3 | 0,2 | 0,2 |
| Sem krefst samdráttarlyfja | 0,3 | 0,1 | 0,3 | 0,1 | 0,3 | 0,2 |
| Sem krefst skurðaðgerðar | 0,3 | 0,3 | 0,3 | 0,3 | 0,1 | 0,2 |
| Sem krefst blóðgjafar (≥4 einingar) | 0,7 | 0,5 | 0,6 | 0,3 | 0,8 | 0,8 |
| TIMI minniháttar blæðingf | 2,4 | 1,9 | 2,3 | 1,6 | 2,7 | 2,6 |

a Aukaverkanir metnar miðlægt, skilgreindar samkvæmt mælikvarða rannsóknarhóps á segaeyðingu í hjartadrepi (Thrombolysis in Myocardial Infarction, TIMI).

b Aðrar staðlaðar meðferðir voru notaðar eins og við á.

c Allar blæðingar innan höfuðkúpu eða allar augljósar klínískar blæðingar tengdar lækkun á gildi hemóglóbíns ≥5 g/dl.

d Lífshættuleg blæðing er undirflokkur TIMI alvarlegra blæðinga og fela meðal annars í sér þær tegundir blæðinga sem taldar eru upp hér að neðan. Sjúklingar geta verið taldir í fleiri en einni röð.

e ICH = Blæðing innan höfuðkúpu.

f Allar augljósar klínískar blæðingar tengdar lækkun á gildi hemóglóbíns ≥3 g/dl en <5 g/dl.

Sjúklingar ≥75 ára

Tíðni alvarlegra og minniháttar blæðinga skv. TIMI skala og tengjast ekki kransæðahjáveituaðgerð (CABG):

|  |  |  |
| --- | --- | --- |
| Aldur | Prasugrel **10 mg** | Klópídógrel 75 mg |
| ≥75 ára (N=1.785)\* | 9,0% (1,0% banvænar) | 6,9% (0,1% banvænar) |
| <75 ára (N=11.672)\* | 3,8% (0,2% banvænar) | 2,9% (0,1% banvænar) |
| <75 ára (N=7.180)\*\* | 2,0% (0,1% banvænar)a | 1,3% (0,1% banvænar) |
|  | Prasugrel **5 mg** | Klópídógrel 75 mg |
| ≥75 ára (N=2.060)\*\* | 2,6% (0,3% banvænar) | 3,0% (0,5% banvænar) |

\* TRITON rannsókn á sjúklingum með brátt kransæðaheilkenni (ACS) sem fóru í kransæðavíkkun

\*\* TRILOGY-ACS rannsókn á sjúklingum sem fóru ekki í kransæðavíkkun (PCI) (sjá kafla 5.1):

a 10 mg prasugrel; 5 mg prasugrel ef <60 kg

Sjúklingar <60 kg

Tíðni alvarlegra og minniháttar blæðinga skv. TIMI skala og tengjast ekki kransæðahjáveituaðgerð (CABG):

|  |  |  |
| --- | --- | --- |
| Þyngd | Prasugrel **10 mg** | Klópídógrel 75 mg |
| <60 kg (N=664)\* | 10,1% (0% banvænar) | 6,5% (0,3% banvænar) |
| ≥60 kg (N=12.672)\* | 4,2% (0,3% banvænar) | 3,3% (0,1% banvænar) |
| ≥60 kg (N=7.845)\*\* | 2,2% (0,2% banvænar)a | 1,6% (0,2% banvænar) |
|  | Prasugrel **5 mg** | Klópídógrel 75 mg |
| <60kg (N=1.391)\*\* | 1,4% (0,1% banvænar) | 2,2% (0,3% banvænar) |

\* TRITON rannsókn á sjúklingum með brátt kransæðaheilkenni (ACS) sem fóru í kransæðavíkkun

\*\* TRILOGY-ACS rannsókn á sjúklingum sem fóru ekki í kransæðavíkkun (PCI) (sjá kafla 5.1):

a 10 mg prasugrel; 5 mg prasugrel ef ≥75 ára

Sjúklingar ≥60 kg og <75 ára

Hjá sjúklingum ≥60 kg og <75 ára, var tíðni alvarlegra og minniháttar blæðinga skv. TIMI skala og tengjast ekki kransæðahjáveituaðgerð (CABG) 3,6% fyrir prasugrel og 2,8% fyrir klópídógrel, tíðni banvænna blæðinga var 0,2% fyrir prasugrel og 0,1% fyrir klópídógrel.

Blæðingar sem tengjast kransæðahjáveituaðgerð (CABG)

Í 3.stigs klínískri rannsókn, gengust 437 sjúklingar undir kransæðahjáveituaðgerð (CABG) á meðan rannsókninni stóð. Hjá þeim sjúklingum var tíðni meiri og minniháttar blæðinga skv. TIMI skala sem tengjast kransæðahjáveituaðgerð (CABG) 14,1% hjá hópnum sem fékk prasugrel og 4,5% hjá hópnum sem fékk klópídógrel. Aukin hætta á blæðingu hjá sjúklingum sem fengu meðferð með prasugreli hélt áfram í allt að 7 daga frá síðasta skammti rannsóknarlyfsins. Hjá sjúklingum sem fengu tíenopýridín innan þriggja daga fyrir CABG, var tíðni alvarlegra eða minni blæðinga 26,7% (12 af 45% sjúklingum) hjá hópnum sem fékk prasugrel, samanborið við 5,0% (3 af 60 sjúklingum) hjá hópnum sem fékk klópídógrel. Hjá sjúklingum sem fengu síðasta skammt af tíenópýridíni innan 4 til 7 daga fyrir CABG, minnkaði tíðnin í 11,3% (9 af 80 sjúklingum) hjá hópnum sem fékk prasugrel og 3,4% (3 af 89 sjúklingum) hjá hópnum sem fékk klópídógrel. Sjö dögum eftir stöðvun meðferðar var tíðni CABG tengdra blæðinga sambærileg hjá báðum meðferðarhópum (sjá kafla 4.4).

Blæðingarhætta tengist tímasetningu hleðsluskammts hjá sjúklingum með NSTEMI

Í klínískri rannsókn hjá sjúklingum með NSTEMI (ACCOAST rannsóknin), þar sem áætlað hafði verið að sjúklingar myndu gangast undir kransæðamyndatöku innan 2 til 48 klst. eftir slembiröðun voru sjúklingar sem fengu 30 mg hleðsluskammt af prasugreli 4 klst. fyrir kransæðamyndatöku að jafnaði, sem síðan var fylgt eftir með 30 mg hleðsluskammti á sama tíma og kransæðavíkkun (PCI) var gerð, í aukinni hættu á blæðingu í námunda við aðgerðarsvæðið, sem ekki tengdist kransæðahjáveituaðgerð, án viðbótarávinnings borið saman við sjúklinga sem fengu 60 mg hleðsluskammt á sama tíma og kransæðavíkkun var gerð (sjá kafla 4.2 og 4.4). Hjá sjúklingum var tíðni blæðinga á 7 daga tímabili, sem ekki tengdust kransæðahjáveituaðgerð, sem hér segir:

| Aukaverkun | Prasugrel fyrir kransæðamyndatöku (N=2.037) % | Prasugrel á sama tíma og PCIa (N=1.996) % |
| --- | --- | --- |
| TIMI alvarleg blæðingb | 1,3 | 0,5 |
| Lífshættulegc | 0,8 | 0,2 |
| Banvæn | 0,1 | 0,0 |
| ICH með einkennumd | 0,0 | 0,0 |
| Sem krefst samdráttarlyfja | 0,3 | 0,2 |
| Sem krefst skurðaðgerðar | 0,4 | 0,1 |
| Sem krefst blóðgjafar (≥4 einingar) | 0,3 | 0,1 |
| TIMI minniháttar blæðinge | 1,7 | 0,6 |

a Aðrar staðlaðar meðferðir voru notaðar eins og við á. Rannsóknaráætlunin gerði ráð fyrir að allir sjúklingar fengju aspirín og daglegan viðhaldsskammt af prasugreli.

d Allar blæðingar innan höfuðkúpu eða allar augljósar klínískar blæðingar tengdar lækkun á gildi hemóglóbíns ≥5 g/dl.

c Lífshættuleg blæðing er undirflokkur TIMI alvarlegra blæðinga, sem tekur m.a. til þeirra tegunda blæðinga sem taldar eru upp þar fyrir neðan. Sjúklingar geta verið taldir í fleiri en einni röð.

d ICH = Blæðing innan höfuðkúpu.

e Allar augljósar klínískar blæðingar tengdar lækkun á gildi hemóglóbíns ≥3 g/dl en <5 g/dl.

Tafla með lista yfir aukaverkanir

Í töflu 2 er samantekt á aukaverkunum sem tengjast blæðingum og almennum aukaverkunum í TRITON, eða sem tilkynntar hafa verið eftir markaðssetningu, flokkaðar eftir tíðni og líffæraflokkum. Tíðni er skilgreind samkvæmt eftirfarandi:

Mjög algengar (≥1/10), algengar (≥1/100 til <1/10), sjaldgæfar (≥1/1.000 til <1/100), mjög sjaldgæfar (≥1/10.000 til <1/1.000), koma örsjaldan fyrir (<1/10.000), tíðni ekki þekkt (ekki hægt að áætla tíðni út frá fyrirliggjandi gögnum).

Tafla 2: Aukaverkanir tengdar blæðingum og almennar aukaverkanir

| Líffærakerfi | Algengar | Sjaldgæfar | Mjög sjaldgæfar | Tíðni ekki þekkt |
| --- | --- | --- | --- | --- |
| Blóð og eitlar | Blóðleysi |  | Blóðflagnafæð | Purpuri með segamyndun og fækkun blóðflagna (TTP) sjá kafla 4.4 |
| Ónæmiskerfi |  | Ofnæmi að meðtöldum ofsabjúg |  |  |
| Augu |  | Blæðing í auga |  |  |
| Æðar | Margúll |  |  |  |
| Öndunarfæri, brjósthol og miðmæti | Blóðnasir | Blóðhósti |  |  |
| Meltingarfæri | Blæðing í meltingarvegi | Aftanskinublæðing  Blæðing í endaþarmi  Blóð í hægðum  Blæðing í tannholdi |  |  |
| Húð og undirhúð | Útbrot  Flekkblæðing |  |  |  |
| Nýru og þvagfæri | Blóðmiga |  |  |  |
| Almennar aukaverkanir og aukaverkanir á íkomustað | Margúll í æð á stungustað  Blæðing á stungustað |  |  |  |
| Áverkar og eitranir | Marblettir | Blæðing eftir skurðaðgerð | Margúll undir húð |  |

Hjá sjúklingum með eða án sögu um TIA eða heilablóðfall var tíðni heilablóðfalls í 3. stigs klínískri rannsókn eftirfarandi (sjá kafla 4.4):

| Fyrri saga um TIA eða heilablóðfall | Prasugrel | Klópídógrel |
| --- | --- | --- |
| Já (N=518) | 6,5% (2,3% ICH\*) | 1,2% (0% ICH\*) |
| Nei (N=13.090) | 0,9% (0,2% ICH\*) | 1,0% (0,3% ICH\*) |

\* ICH = Blæðing innan höfuðkúpu.

Tilkynning aukaverkana sem grunur er um að tengist lyfinu

Eftir að lyf hefur fengið markaðsleyfi er mikilvægt að tilkynna aukaverkanir sem grunur er um að tengist því. Þannig er hægt að fylgjast stöðugt með sambandinu milli ávinnings og áhættu af notkun lyfsins. Heilbrigðisstarfsmenn eru hvattir til að tilkynna allar aukaverkanir sem grunur er um að tengist lyfinu samkvæmt fyrirkomulagi sem gildir í hverju landi fyrir sig, sjá [Appendix V](http://www.ema.europa.eu/docs/en_GB/document_library/Template_or_form/2013/03/WC500139752.doc).

# 4.9 Ofskömmtun

Ofskömmtun Prasugrel Viatris getur leitt til lengri blæðingartíma og annarra vandamála þeim tengdum. Engar upplýsingar liggja fyrir um afturkræfni lyfjafræðilegra áhrifa prasugrels, samt sem áður ef skjótra viðbragða er krafist vegna lengds blæðingatíma, má íhuga blóðflagnagjöf og/eða annarra blóðhluta.

# 5. LYFJAFRÆÐILEGAR UPPLÝSINGAR

# 5.1 Lyfhrif

Flokkun eftir verkun: Segavarnarlyf, lyf sem hindra samloðun blóðflagna önnur en heparín, ATC-flokkur: B01AC22.

Verkunarháttur/Lyfhrif

Prasugrel kemur í veg fyrir virkjun og samloðun blóðflagna með óafturkræfri bindingu við virka niðurbrotsefnið P2Y12 flokk ADP viðtaka á blóðflögum. Þar sem blóðflögur taka þátt í upphafi og/eða þróun fylgikvilla segamyndunar í æðakölkunarsjúkdómum, getur hindrun á virkni blóðflagna leitt til lækkunar á tíðni atvika tengda hjarta og æðakerfi eins og dauða, hjartadrepi, eða heilablæðingu.

Hindrun á samloðun blóðflagna miðlaðri af adenósíndífosfati (ADP) kemur fram á 15 mín. með 5 µM ADP og 30 mín. með 20 µM ADP, eftir 60 mg hleðsluskammt af prasugreli. Hámarks hindrun vegna parasugrels á ADP háðri samloðun er 83% með 5 µM ADP og 79% með 20 µM, í báðum tilvikum með 89% hjá heilbrigðum einstaklingum og sjúklingum með stöðuga æðakölkun náðist að minnsta kosti 50% hindrun á samloðun blóðflagna á 1 klukkustund. Hömlun af völdum prasugrels sýndi lítinn breytileika á milli sjúklinga (9%) og hjá sama sjúklingi (12%) bæði með 5 µM og 20 µM ADP. Miðgildi jafnvægisfasa á hindrun á samloðun blóðflagna var 74% og 69% í þeirri röð fyrir 5 µM og 20 µM ADP, og var náð eftir 3 til 5 daga meðferð með 60 mg hleðsluskammti sem fylgt var eftir með 10 mg prasugrel viðhaldsskammti. Yfir 98% þátttakanda var með ≥20% hindrun á samloðun blóðflagna á viðhaldsmeðferð.

Samloðun blóðflagna náði aftur smám saman grunngildi 7 til 9 dögum eftir stakan 60 mg hleðsluskammt af prasugreli og 5 dögum eftir stöðvun viðhaldsskammts í jafnvægisfasa.

Upplýsingar frá sjúklingum þar sem meðferð var breytt

Eftir 75 mg gjöf af klópídógreli einu sinni á dag í 10 daga, var 40 heilbrigðum einstaklingum skipt yfir í prasugrel 10 mg á dag með eða án 60 mg hleðsluskammts. Svipuð eða meiri hindrun á samloðun blóðflagna kom fram við notkun prasugrels. Með því að skipta beint í 60 mg hleðsluskammt hófst hindrun á samloðun blóðflagna fljótast. Eftir 900 mg hleðsluskammt af klópídógreli (með ASA), voru 56 sjúklingar með ACS meðhöndlaðir í 14 daga annað hvort með prasugreli 10 mg á sólarhring eða klópídógreli 150 mg einu sinni á dag, og síðan var skipt yfir í klópídógrel 150 mg eða prasugrel 10 mg í 14 daga til viðbótar. Aukin hindrun á samloðun blóðflagna kom fram hjá sjúklingum sem skiptu yfir í 10 mg af prasugreli samanborið við þá sem fengu 150 mg af klópídógreli. Í rannsókn á 276 sjúklingum með brátt kransæðaheilkenni sem meðhöndlaðir voru með kransæðavíkkun þar sem upphaflegum hleðsluskammti með 600 mg af klópídógreli eða lyfleysu, sem gefinn var við komu á sjúkrahús fyrir hjartaþræðingu, var breytt í 60 mg hleðsluskammt af prasugreli sem gefinn var á sama tíma og kransæðavíkkunin, jókst hindrun á samloðun blóðflagna jafnmikið í þær 72 klst. sem rannsóknin stóð.

Verkun og öryggi

Brátt kransæðaheilkenni (ACS)

Í 3. stigs rannsókninni TRITON var prasugrel borið saman við klópídógrel, þar sem ASA var gefið samhliða báðum lyfjum sem stöðluð meðferð. TRITON var alþjóðleg fjölsetra, slembiröðuð, tvíblind samhliða samanburðarrannsókn, með 13.608 sjúklingum. Sjúklingarnir voru með ACS með miðlungs til mikla hættu á UA, NSTEMI, eða STEMI og höfðu gengist undir kransæðavíkkun (PCI).

Sjúklingar með UA/NSTEMI innan 72 klst. frá einkennum eða STEMI milli 12 klst. til 14 daga frá einkennum var slembiraðað eftir könnun á kransæðum. Sjúklingum með STEMI innan 12 klst. frá einkennum og með fyrirhugað PCI mátti raða niður í rannsóknarhóp án kransæðaþræðingar. Hleðsluskammt mátti gefa hvenær sem er á milli niðurröðunar í rannsóknarhóp og 1 klst. eftir að sjúklingur kom frá hjartaþræðingarstofu.

Sjúklingum sem voru í hópnum sem fengu prasugrel (60 mg hleðsluskammtur sem fylgt var eftir með 10 mg á sólarhring) eða klópídógrel (300 mg hleðsluskammtur sem fylgt var eftir af 75 mg einu sinni á sólarhring) voru meðhöndlaðir að meðaltali í 14,5 mánuði (hámark 15 mánuðir með lágmarks eftirfylgni í 6 mánuði). Sjúklingum var einnig gefið ASA (75 mg til 325 mg einu sinni á sólarhring). Notkun hverskonar tíeonpýrdíns á innan við 5 dögum fyrir skráningu í rannsóknina var útilokunarskilyrði. Önnur meðferð, eins og heparín og GP IIb/IIIa hemlar, var gefin í samráði við lækninn. Um það bil 40% sjúklinganna (í hvorum meðferðarhópi) fengu GP IIb/IIIa hemla sem stuðningsmeðferð við PCI (engar upplýsingar liggja fyrir um hvaða GP IIb/IIIa hemill var notaður). Um það bil 98% sjúklinganna (í hvorum meðferðarhópi) fengu segavarnalyf (heparín, heparín með lága sameindaþyngd, bívalírúdín, eða önnur lyf) beint sem stuðning við PCI.

Aðal endapunktur rannsóknarinnar var tími fram að dauðsfalli af völdum hjarta og æðasjúkdóma, hjartadrepi (MI) eða heilablæðingu án dauðsfalls. Greining á samsettum endapunkti í öllum ACS hópunum (UA/NSTEMI og STEMI hóparnir teknir saman) var háð því að sýnt væri fram á tölfræðilega yfirburði prasugrels samanborið við klópídógrel í UA/NSTEMI hópnum (p<0,05).

Allir ACS hópar

Prasugrel var virkara en klópídógrel í fækkun samsettu endapunktanna sem og fyrirfram skilgreindra annars stigs atburða, þar með talið segamyndun í stoðneti (sjá töflu 3). Ávinningur af notkun parasugrel var sjáanlegur innan 3 fyrstu dagana og hélst stöðugur til loka rannsóknarinnar. Betri árangri lyfsins fylgdi aukning á alvarlegum blæðingum (sjá kafla 4.4 og 4.8). Sjúklingahópurinn var 92% af hvítum kynþætti, 26% konur, og 39% ≥ 65 ára aldri. Ávinningur af notkun prasugrels var óháður notkun annarrar bráðrar eða langvinnrar meðferðar á hjartasjúkdómum, þar með talið heparín/heparín með lága sameindaþyngd, bívalírúdín, GP IIb/IIIa hemlar sem gjöf í bláæð, blóðfitulækkandi lyf, beta blokkar og ACE hemlar. Virkni prasugrels var óháð ASA skammti (75 mg til 325 mg einu sinni á sólarhring). Notkun segavarnarlyfja til inntöku, annarra lyfja en rannsóknarlyfja sem hindra samloðun blóðflagna og langtímanotkun bólgueyðandi gigtarlyfja var ekki leyfð í TRITON. Í öllum ACS hópnum var prasugrel tengt færri tilvikum dauðsfalla af völdum hjarta- og æðasjúkdóma, hjartadrepa án dauðsfalls, heilablóðfalla án dauðsfalls samanborið við klópídógrel án tillits til grunngilda eins og aldurs, kyns, líkamsþyngdar, landfræðilegrar staðsetningar, notkun GP IIb/IIIa hemla og gerð stoðnets. Ávinningur var aðallega vegna marktækrar lækkunar á hjartadrepi án dauðsfalls (sjá töflu 3). Einstaklingar með sykursýki sýndu allir marktæka fækkun á bæði megin og öllum annars stigs endapunktum.

Ávinningur af notkun prasugrels var minni hjá sjúklingum ≥ 75 ára var minni en hjá sjúklingum <75 ára. Sjúklingar ≥ 75 ára voru í aukinni áhættu á blæðingu, þar með talið banvænni (sjá kafla 4.2, 4.4 og 4.8). Sjúklingar ≥ 75 ára þar sem ávinningur af notkun prasugrels var greinilegri voru með sykursýki, STEMI, með meiri áhættu á segamyndun í stoðneti, eða endurtekin tilvik.

Sjúklingar með sögu um TIA eða heilablæðingu með blóðþurrð meira en 3 mánuðum fyrir prasugrel meðferð voru ekki með lækkun á helstu samsettu endapunktum.

Tafla 3: Megin greining á útkomu atvika hjá sjúklingum í TRITON

|  |  |  |  |  |
| --- | --- | --- | --- | --- |
| Sjúkdómsmynd | Prasugrel + ASA | Klópídógrel + ASA | Áhættuhlutfall (HR) (95% CI) | p­gildi |
| Öll ACS | (N=6.813) % | (N=6.795) % | 0,812 (0,732; 0,902) | <0,001 |
| Samsettir megin endapunktar  Dauðsföll af völdum hjarta- og æðasjúkdóma, hjartadrep án dauðsfalls, heilablóðfall án dauðsfalls | 9,4 | 11,5 |
| Einstakir megin endapunktar | | | | |
| Dauðsföll af völdum hjarta- og æðasjúkdóma | 2,0 | 2,2 | 0,886 (0,701; 1,118) | 0,307 |
| Hjartadrep án dauðsfalls | 7,0 | 9,1 | 0,757 (0,672; 0,853) | <0,001 |
| Heilablóðföll án dauðsfalls | 0,9 | 0,9 | 1,016 (0,712; 1,451) | 0,930 |
| UA/NSTEMI samsettir megin endapunktar | (N=5.044) % | (N=5.030) % |  |  |
| Dauðsföll af völdum hjarta- og æðasjúkdóma, hjartadrep án dauðsfalls, heilablæðing án dauðsfalls | 9,3 | 11,2 | 0,820 (0,726; 0,927) | 0,002 |
| Dauðsföll af völdum hjarta- og æðasjúkdóma | 1,8 | 1,8 | 0,979 (0,732; 1,309) | 0,885 |
| Hjartadrep án dauðsfalls | 7,1 | 9,2 | 0,761 (0,663; 0,873) | <0,001 |
| Heilablóðfall án dauðsfalls | 0,8 | 0,8 | 0,979 (0,633; 1,513) | 0,922 |
| STEMI samsettir megin endapunktar | (N=1.769) % | (N=1.765) % |  |  |
| Dauðsföll af völdum hjarta- og æðasjúkdóma, hjartadrep án dauðsfalls, heilablæðing án dauðsfalls | 9,8 | 12,2 | 0,793 (0,649; 0,968) | 0,019 |
| Dauðsföll af völdum hjarta- og æðasjúkdóma | 2,4 | 3,3 | 0,738 (0,497; 1,094) | 0,129 |
| Hjartadrep án dauðsfalls | 6,7 | 8,8 | 0,746 (0,588; 0,948) | 0,016 |
| Heilablóðfall án dauðsfalls | 1,2 | 1,1 | 1,097 (0,590; 2,040) | 0,770 |

Hjá öllum ACS hópnum, sýndi greining á öllum annars stigs endapunktum marktækan ávinning (p<0,001) fyrir prasugrel samanborið við klópídógrel. Þar með talið var greinileg og hugsanleg segamyndun í stoðneti í lok rannsóknar (0,9% samanborið við 1,8%, áhættuhlutfall 0,498; CI 0,364; 0,683), dauðsföll af völdum hjarta og æðasjúkdóma, hjartadrep án dauðsfalls eða aðkallandi enduropnun viðgerðrar æðar í 30 daga (5,9% samanborið við 7,4%; áhættustuðull 0,784; CI 0,688; 0,894); öll dauðsföll, hjartadrep án dauðsfalls eða heilablæðing án dauðfalls yfir allan rannsóknartímann (10,2% samanborið við 12,1%; áhættuhlutfall 0,831; CI 0,751, 0,919): dauðsföll af völdum hjarta og æðasjúkdóma, hjartadrep án dauðsfalls, heilablóðfall án dauðsfalls og endurinnlögn á sjúkrahús vegna blóðþurrðar í hjarta til loka rannsóknar (11,7% samanborið við 13,8%; áhættuhlutfall 0,838; CI 0,762; 0,921). Greining á öllum orsökum dauðsfalla sýndi ekki neinn marktækan mun á milli prasugrels og klópídógrels í öllum ACS hópnum. (2,76% samanborið við 2,90%), hjá UA/NSTEMI hópnum (2,58% samanborið við 2,41%), og hjá STEMI hópnum (3,28% samanborið við 4,31%).

Prasugrel var tengt 50% fækkun á segamyndun í stoðneti á 15 mánaða eftirfylgnitímabilinu. Þessi fækkun á segamyndun í stoðneti með notkun prasugrels sást bæði snemma og 30 dögum eftir ísetningu ómeðhöndlaðra neta og lyfjastoðneta.

Samkvæmt greiningu á sjúklingum sem lifðu af blóðþurrðar atvik, þá var prasugrel tengt fækkun síðari tilvika aðal endapunkta (7,8% fyrir prasugrel samanborið við 11,9% fyrir klópídógrel). Greining á samsettum endapunkti allra dauðsfalla, hjartadreps eða heilaslags án dauðsfalla og meiriháttar blæðingu skv. TIMI óháð kransæðaskurðaðgerð var prasugreli í hag samanborið við klópídógrel (áhættuhlutfall, 0,87; 95% CI 0,79 til 0,95; p=0,004) þrátt fyrir að blæðing væri meiri með prasugreli. Af hverjum 1.000 sjúklingum í TRITON sem voru meðhöndlaðir með prasugreli voru 22 færri sjúklingar með hjartadrep og 5 fleiri með meiriháttar blæðingar skv. TIMI sem ekki tengjast CABG, samanborið við klópídógrel.

Niðurstöður úr rannsókn á lyfhrifum/lyfjaerfðafræði sem gerð var á 720 ACS PCI sjúklingum af asískum uppruna sýndu fram á að meiri hindrun á samloðun blóðflagna er náð með prasugreli borið saman við klópídógrel og að 60 mg hleðsluskammtur/10 mg viðhaldsskammtur eru viðeigandi í skammtaáætlun handa einstaklingum af asískum uppruna sem vega að minnsta kosti 60 kg og eru yngri en 75 ára (sjá kafla 4.2).

Í 30 mánaða langri rannsókn (TRILOGY–ACS) hjá 9.326 sjúklingum með UA/NSTEMI ACS sem voru meðhöndlaðir án enduropnunar æða (ekki skráð ábending), olli prasugrel ekki marktækri minnkun á tíðni samsettu mælibreytunnar dauðsföll af völdum hjarta- eða æðasjúkdóma, hjartadreps eða heilablóðfalls, borið saman við klópídógrel. Tíðni meiri háttar blæðinga samkvæmt TIMI (þ.m.t. lífshættulegar blæðingar, banvænar blæðingar og blæðingar innan höfuðkúpu) var svipuð hjá þeim sjúklingum sem fengu prasugrel og þeim sem fengu klópídógrel. Sjúklingum ≥ 75 ára og sjúklingum < 60 kg (N=3.022) var slembiraðað til að fá 5 mg af prasugreli. Eins og hjá sjúklingum < 75 ára og sjúklingum ≥ 60 kg sem fengu 10 mg af prasugreli, sást enginn munur á 5 mg af prasugreli og 75 mg af klópídógreli hvað varðar hjarta- og æðakvilla. Tíðni meiri háttar blæðinga var svipuð hjá sjúklingum sem fengu 5 mg af prasugreli og þeim sem fengu 75 mg af klópídógreli. 5 mg af prasugreli höfðu meiri hamlandi áhrif á blóðflögur en 75 mg af klópídógreli. Gæta skal varúðar við notkun prasugrels hjá sjúklingum ≥75 ára og sjúklingum <60 kg (sjá kafla 4.2, 4.4 og 4.8).

Í 30 daga langri rannsókn (ACCOAST) hjá 4.033 sjúklingum með NSTEMI og hækkuð gildi trópóníns í blóði, sem áætlað hafði verið að myndu gangast undir kransæðamyndatöku og síðan kransæðavíkkun (PCI) innan 2 til 48 klukkustunda eftir slembiröðun, voru sjúklingar sem fengu 30 mg hleðsluskammt af prasugreli að jafnaði 4 klst. fyrir kransæðamyndatöku, sem síðan var fylgt eftir með 30 mg hleðsluskammti á sama tíma og kransæðavíkkun var gerð (n=2.037), í aukinni hættu á blæðingu í námunda við aðgerðarsvæðið, sem ekki tengdist kransæðahjáveituaðgerð en án viðbótarávinnings, borið saman við sjúklinga sem fengu 60 mg hleðsluskammt á sama tíma og kransæðavíkkun var gerð (n=1.996). Nánar tiltekið var tíðni mælibreytu sem samsett var úr dauðsföllum af völdum hjarta- eða æðakvilla, hjartadrepi, heilablóðfalli, bráðum hjáveituaðgerðum og notkun glýkóprótein (GP) IIb/IIIa hemla til björgunarmeðferðar (bailout) innan 7 daga eftir slembiröðun ekki marktækt minni hjá sjúklingum sem fengu prasugrel fyrir kransæðamyndatökuna en hjá sjúklingum sem fengu fullan hleðsluskammt af prasugreli samtímis kransæðavíkkuninni, auk þess sem tíðni helstu öryggisbreytunnar, sem var allar alvarlegar blæðingar samkvæmt TIMI (bæði tengdar og ótengdar kransæðahjáveituaðgerðinni) fyrstu 7 daga eftir slembiröðun hjá öllum sjúklingum sem fengu meðferð, marktækt hærri hjá sjúklingum sem fengu prasugrel fyrir kransæðamyndatökuna en hjá sjúklingum sem fengu fullan hleðsluskammt af prasugreli samtímis kransæðavíkkuninni. Hjá UA/NSTEMI sjúklingum á því að gefa hleðsluskammtinn á sama tíma og kransæðavíkkun er gerð þegar kransæðamyndataka er gerð innan 48 klst. eftir innlögn (sjá kafla 4.2, 4.4 og 4.8)

Börn

Í TADO III. stigs rannsókninni var notkun prasugrels (n=171) samanborið við lyfleysu (n=170) til að draga úr hættu á blóðrásarstíflum rannsökuð hjá sjúklingum á aldrinum 2 til 18 ára með sigðkornablóðleysi. Í rannsókninni tókst ekki að uppfylla neinn af aðal- né aukaendapunktum rannsóknarinnar. Í heild komu engar nýjar niðurstöður um öryggi fram fyrir prasugrel í einlyfjameðferð hjá þessum sjúklingahópi.

# 5.2 Lyfjahvörf

Prasugrel er forlyf og brotnar hratt niður in vivo í virka niðurbrotsefnið og óvirk niðurbrotsefni. Útsetning (AUC) fyrir virka niðurbrotsefninu var miðlungs til lítið breytileg milli einstaklinga (27%) og hjá sama einstaklingi (19%). Lyjahvörf prasugrels eru sambærileg í heilbrigðum einstaklingum, sjúklingum með æðakölkun og sjúklingum sem gangast undir kransæðavíkkun.

Frásog

Prasugrel frásogast og brotnar hratt niður, með lágmarks plasmastyrk (Cmax) virka niðurbrotsefnisins á innan á um það bil 30 mín. Útsetning (AUC) fyrir virka niðurbrotsefninu eykst í hlutfalli við skammtastærð. Í rannsókn á heilbrigðum einstaklingum var AUC virka niðurbrotsefnisins óháð fitumagni, hitaeiningaríkri fæðu, en Cmax var lækkað um 49% og tími að Cmax (Tmax) hækkaði frá 0,5 til 1,5 klst. Prasugrel var gefið án tillits til fæðu í TRITON. Því má gefa prasugrel án tillits til fæðu, en þó hefur hleðsluskammtur af prasugreli skjótari verkun á fastandi maga (sjá kafla 4.2).

Dreifing

Binding virka niðurbrotsefnisins við serum albumin úr mönnum var 98% (4% jafnalausn).

Umbrot

Prasugrel finnst ekki í plasma eftir inntöku. Það er vatnsrofið niður í tíolaktón í þörmum, þar sem það umbreytist í virka niðurbrotsefnið með einu skrefi fyrir áhrif cýtókróm P450, einkum fyrir tilstilli CYP3A4 og CYP2B6 og minna vegna CYP2C9 og CYP2C19. Virka umbrotsefnið er síðan enn frekar brotið niður í tvö óvirk efnasambönd með S­metýleringu eða bindingu við cystein.

Hjá heilbrigðum einstaklingum, sjúklingum með stöðuga æðakölkun og sjúklingum með ACS sem fengu prasugrel, voru engin marktæk áhrif á lyfhrif prasugrels eða hindrun þess á samloðun blóðflagna vegna erfðafræðilegs breytileika CYP3A5, CYP2B6, CYP2C9, eða CYP2C19.

Brotthvarf

Um það bil 68% af þeim prasugrel skammti sem skilst út með þvagi og 27% með hægðum, er óvirkt niðurbrotsefni. Helmingunartími brotthvarfs virka niðurbrotsefnisins er um 7,4 klst. (frá 2 upp í 15 klst.).

Lyfjahvörf hjá sérstökum sjúklingahópum

Aldraðir

Í rannsókn sem gerð var á heilbrigðum einstaklingum á aldrinum 20 til 80 ára, hafði aldur engin marktæk áhrif á lyfhrif prasugrels eða áhrif þess á hindrun á samloðun blóðflagna. Í stóru 3.stigs klínísku rannsókninni var áætluð meðal útsetning (AUC) virka niðurbrotsefnisins 19% meiri hjá mjög öldruðum einstaklingum (≥ 75 ára aldri) samanborið við sjúklinga < 75 ára aldri. Prasugrel skal notað með varúð hjá sjúklingum ≥ 75 aldri vegna hugsanlegrar hættu á blæðingum hjá þessum hóp (sjá kafla 4.2 og 4.4). Í rannsókn hjá sjúklingum með stöðugan æðakölkunarsjúkdóm (atherosclerosis) var meðalgildi AUC fyrir virka umbrotsefnið hjá sjúklingum ≥75 ára sem tóku 5 mg af prasugreli u.þ.b. helmingur af því sem kom fram hjá sjúklingum <65 ára sem tóku 10 mg af prasugreli, og hamlandi áhrif á blóðflögur af 5 mg af prasugreli voru minnkuð en voru ekki síðri samanborið við 10 mg.

Skert lifrarstarfsemi

Ekki er þörf á neinni skammtaaðlögun fyrir sjúklinga með væga til miðlungs skerta lifrarstarfsemi (Child Pugh flokkur A og B). Lyfjahvörf prasugrels og hindrun á samloðun blóðflagna voru sambærilegar hjá einstaklingum með væga til miðlungs skerta lifrarstarfsemi samanborið við heilbrigða einstaklinga. Lyfjahvörf og lyfhrif prasugrels hjá sjúklingum með alvarlega skerta lifrarstarfsemi hafa ekki verið rannsökuð. Prasugrel má ekki nota hjá sjúklingum með verulega skerta lifrarstarfsemi (sjá kafla 4.3).

Skert nýrnastarfsemi

Ekki er þörf á neinni skammtaaðlögun hjá sjúklingum með væga til miðlungsskerta nýrnastarfsemi, þar með talið sjúklingar með lokastig nýrnasjúkdóms (ESRD). Lyfjahvörf prasugrels og hindrun á samloðun blóðflagna er sambærileg hjá sjúklingum með miðlungs skerta nýrnastarfsemi (GFR 30 < 50 ml/mín/1,73 m²) og hjá heilbrigðum einstaklingum. Prasugrel-miðluð hindrun á samloðun blóðflagna var einnig sambærileg hjá sjúklingum með ESRD sem þörfnuðust himnuskilunar samanborið við heilbrigða einstaklinga, þrátt fyrir að Cmax og AUC virka niðurbrotsefnisins lækkaði um 51% og 42%, í þeirri röð hjá sjúklingum með ESRD.

Líkamsþyngd

Meðal útsetning (AUC) fyrir virka niðurbrotsefni prasugrel er um það bil 30 til 40% hærri hjá heilbrigðum einstaklingum og sjúklingum <60 kg að þyngd samanborið við þá sem eru ≥60 kg. Prasugrel skal notað með varúð hjá sjúklingum sem vega <60 kg vegna hugsanlegrar hættu á blæðingu í þessum hóp (sjá kafla 4.4). Sýnt var fram á að hamlandi áhrif 5 mg af prasugreli á blóðflögur hjá sjúklingum <60 kg voru ekki minni en af 10 mg af prasugreli hjá sjúklingum ≥60 kg. Meðalgildi AUC hjá sjúklingum <60 kg með stöðugan kransæðasjúkdóm, sem höfðu fengið aspirín og fengu 5 mg af prasugreli, var 62% af gildi AUC hjá sjúklingum ≥60 kg sem fengu 10 mg af prasugreli.

Þjóðerni

Í lyfjafræðilegum rannsóknum, eftir aðlögun á líkamsþyngd, var AUC virka niðurbrotsefnisins um það bil 19% hærra hjá kínverskum, japönskum, og kóreönskum einstaklingum samanborið við hvíta einstaklinga, aðallega tengt meiri útsetningu í einstaklingum af asískum uppruna <60 kg. Engin munur er á útsetningu milli kínverskra, japanskra og kóreanskra einstaklinga. Útsetning hjá einstaklingum af afríkönskum og spænskum uppruna var sambærileg og hjá hvítum. Ekki er mælt með skammtaaðlögun sem er byggir eingöngu á kynþætti.

Kyn

Hjá heilbrigðum einstaklingum og sjúklingum eru lyfhrif prasugrel sambærileg hjá körlum og konum.

Börn

Lyfjahvörf og lyfhrif prasugrels hafa ekki verið metin hjá börnum (sjá kafla 4.2).

# 5.3 Forklínískar upplýsingar

Forklínískar upplýsingar benda ekki til neinnar sérstakrar hættu fyrir menn, á grundvelli hefðbundinna rannsókna á lyfjafræðilegu öryggi, eiturverkunum eftir endurtekna skammta, eiturverkunum á erfðaefni, krabbameinsvaldandi áhrifum og eiturverkunum á æxlun. Í forklínískum rannsóknum komu eiturverkanir einungis fram við skömmtun sem talin er vera það langt yfir hámarksskömmtun fyrir menn að litlu skipti fyrir klíníska notkun.

Rannsóknir á eiturverkunum á æxlun á fósturvísi-fósturþroska hjá rottum og kanínum sýndu engin merki um vansköpun af völdum prasugrels. Í mjög háum skammti (>240 földum ráðlögðum viðhaldsskammti fyrir menn á sólarhring byggt á mg/m²) sem hafði áhrif á þyngd móður og/eða fæðuinntöku, þá varð örlítil lækkun á þyngd afkvæma (samanborið við viðmiðunardýr (gildi)). Í rannsóknum fyrir og eftir meðgöngu hjá rottum, hafði meðferð á móður engin áhrif á hegðun eða kynþroska afkvæma allt upp í útsetningu á 240-földum skammti af ráðlögðum viðhaldsskammti fyrir menn (byggt á mg/m²).

Engin æxli sáust sem tengdust lyfinu í 2 ára rannsókn með rottum útsettum fyrir prasugreli með skömmtum sem voru meiri en 75-faldur ráðlagður meðferðarskammtur í mönnum (byggt á plasmastyrk virka og óvirka hvarfefnisins í mönnum). Það var aukin tíðni æxla (kirtilæxli í lifrarfrumum) hjá músum sem voru útsettar fyrir háum skömmtum í 2 ár (>75-föld útsetning í mönnum), en þetta var talið vera afleiðing af örvun ensíma af völdum prasugels. Æxli í lifur hjá nagdýrum vegna örvunar á ensímum af völdum lyfja er vel þekkt. Aukning á tíðni lifraræxla með notkun prasugrels í músum er ekki talið skipta máli vegna áhættu hjá mönnum.

# 6. LYFJAGERÐARFRÆÐILEGAR UPPLÝSINGAR

# 6.1 Hjálparefni

Töflukjarni

Örkristallaður sellulósi

Mannitól

Krospóvídon

Vatnsfrí kísilkvoða

Magnesíumsterat

Filmuhúð

Pólývinýlalkóhól

Talkúm

Títantvíoxíð (E171)

Glýserýl mónókaprýlókaprat

Natríumlárýlsúlfat

Gult járnoxíð (E172)

Sólsetursgult FCF álsetlitarefni (E110) *[eingöngu Prasugrel Viatris 10 mg]*

Rautt járnoxíð (E172) *[eingöngu Prasugrel Viatris 10 mg]*

# 6.2 Ósamrýmanleiki

Á ekki við.

# 6.3 Geymsluþol

2 ár.

# 6.4 Sérstakar varúðarreglur við geymslu

Prasugrel Viatris 5 mg

Geymið ekki við hærri hita en 30°C. Geymið í upprunalegum umbúðum til varnar gegn raka.

Prasugrel Viatris 10 mg

*HDPE-glas*

Geymið ekki við hærri hita en 25°C. Geymið í upprunalegum umbúðum til varnar gegn raka.

*Þynnupakkningar*

Geymið ekki við hærri hita en 30°C. Geymið í upprunalegum umbúðum til varnar gegn raka.

# 6.5 Gerð íláts og innihald

Prasugrel Viatris 5 mg

*HDPE-glas*

Hvítt ógegnsætt glas úr háþéttnipólýetýleni (HDPE), lokað með hvítum ógegnsæjum skrúftappa úr pólýprópýleni með álinnsigli og vatti. Hvert glas inniheldur þurrkefni sem merkt er „BORÐIÐ EKKI“ og 28 eða 30 filmuhúðaðar töflur.

Hver askja inniheldur 1 glas.

*Þynnupakkningar*

OPA/ál/PE/þurrkefni/PE-ál sem innihalda 28, 30, 84 eða 98 filmuhúðaðar töflur.

Prasugrel Viatris 10 mg

*HDPE-glas*

Hvítt ógegnsætt glas úr háþéttnipólýetýleni (HDPE), lokað með hvítum ógegnsæjum skrúftappa úr pólýprópýleni með álinnsigli og vatti. Hvert glas inniheldur þurrkefni sem merkt er „BORÐIÐ EKKI“ og 28 eða 30 filmuhúðaðar töflur.

Hver askja inniheldur 1 glas.

*Þynnupakkningar*

OPA/ál/PE/þurrkefni/PE-ál sem innihalda 28, 30, 84, 90 eða 98 filmuhúðaðar töflur.

Rifgataðar stakskammtaþynnupakkningar úr OPA/áli/PE/þurrkefni/PE-áli sem innihalda 30 x 1 eða 90 x 1 filmuhúðaðar töflur.

# 6.6 Sérstakar varúðarráðstafanir við förgun

Engin sérstök fyrirmæli.

# 7. MARKAÐSLEYFISHAFI

Viatris Limited, Damastown Industrial Park, Mulhuddart, Dublin 15, DUBLIN, Írland

# 8. MARKAÐSLEYFISNÚMER

Prasugrel Viatris 5 mg

EU/1/18/1273/001

EU/1/18/1273/003

EU/1/18/1273/005

EU/1/18/1273/006

EU/1/18/1273/007

EU/1/18/1273/008

Prasugrel Viatris 10 mg

EU/1/18/1273/002

EU/1/18/1273/004

EU/1/18/1273/009

EU/1/18/1273/010

EU/1/18/1273/011

EU/1/18/1273/012

EU/1/18/1273/013

EU/1/18/1273/014

EU/1/18/1273/015

# 9. DAGSETNING FYRSTU ÚTGÁFU MARKAÐSLEYFIS / ENDURNÝJUNAR MARKAÐSLEYFIS

Dagsetning fyrstu útgáfu markaðsleyfis: 16. maí 2018

Nýjasta dagsetning endurnýjunar markaðsleyfis: 20. mars 2023

# 10. DAGSETNING ENDURSKOÐUNAR TEXTANS

Ítarlegar upplýsingar um lyfið eru birtar á vef Lyfjastofnunar Evrópu [http://www.ema.europa.eu](http://www.ema.europa.eu/).

VIÐAUKI II

A. FRAMLEIÐENDUR SEM ERU ÁBYRGIR FYRIR LOKASAMÞYKKT

B. FORSENDUR FYRIR, EÐA TAKMARKANIR Á, AFGREIÐSLU OG NOTKUN

C. AÐRAR FORSENDUR OG SKILYRÐI MARKAÐSLEYFIS

D. FORSENDUR EÐA TAKMARKANIR ER VARÐA ÖRYGGI OG VERKUN VIÐ NOTKUN LYFSINS

# A. FRAMLEIÐENDUR SEM ERU ÁBYRGIR FYRIR LOKASAMÞYKKT

Heiti og heimilisfang framleiðenda sem eru ábyrgir fyrir lokasamþykkt

Mylan Hungary Kft./Mylan Hungary Ltd.

Mylan utca 1

2900 Komarom

Ungverjaland

Heiti og heimilisfang framleiðanda sem ábyrgur er fyrir lokasamþykkt viðkomandi lotu skal koma fram í prentuðum fylgiseðli.

# B. FORSENDUR FYRIR, EÐA TAKMARKANIR Á, AFGREIÐSLU OG NOTKUN

Lyfið er lyfseðilsskylt.

# C. AÐRAR FORSENDUR OG SKILYRÐI MARKAÐSLEYFIS

* **Samantektir um öryggi lyfsins (PSUR)**

Skilyrði um hvernig leggja skal fram samantektir um öryggi lyfsins koma fram í lista yfir viðmiðunardagsetningar Evrópusambandsins (EURD lista) sem gerð er krafa um í grein 107c(7) í tilskipun 2001/83/EB og öllum síðari uppfærslum sem birtar eru í evrópsku lyfjavefgáttinni.

# D. FORSENDUR EÐA TAKMARKANIR ER VARÐA ÖRYGGI OG VERKUN VIÐ NOTKUN LYFSINS

* **Áætlun um áhættustjórnun**

Markaðsleyfishafi skal sinna lyfjagátaraðgerðum sem krafist er, sem og öðrum ráðstöfunum eins og fram kemur í áætlun um áhættustjórnun í kafla 1.8.2 í markaðsleyfinu og öllum uppfærslum á áætlun um áhættustjórnun sem ákveðnar verða.

Leggja skal fram uppfærða áætlun um áhættustjórnun:

* Að beiðni Lyfjastofnunar Evrópu.
* Þegar áhættustjórnunarkerfinu er breytt, sérstaklega ef það gerist í kjölfar þess að nýjar upplýsingar berast sem geta leitt til mikilvægra breytinga á hlutfalli ávinnings/áhættu eða vegna þess að mikilvægur áfangi (tengdur lyfjagát eða lágmörkun áhættu) næst.

VIÐAUKI III

ÁLETRANIR OG FYLGISEÐILL

A. ÁLETRANIR

UPPLÝSINGAR SEM EIGA AÐ KOMA FRAM Á YTRI UMBÚÐUM OG INNRI UMBÚÐUM

ASKJA MEÐ GLASI OG MERKIMIÐI Á GLASI FYRIR 5 MG FILMUHÚÐAÐAR TÖFLUR

1. HEITI LYFS

Prasugrel Mylan 5 mg filmuhúðaðar töflur

prasugrel

2. VIRK(T) EFNI

Hver tafla inniheldur prasugrel besílat sem jafngildir 5 mg af prasugreli.

3. HJÁLPAREFNI

4. LYFJAFORM OG INNIHALD

Filmuhúðuð tafla

28 filmuhúðaðar töflur

30 filmuhúðaðar töflur

5. AÐFERÐ VIÐ LYFJAGJÖF OG ÍKOMULEIÐ(IR)

Lesið fylgiseðilinn fyrir notkun.

Til inntöku.

6. SÉRSTÖK VARNAÐARORÐ UM AÐ LYFIÐ SKULI GEYMT ÞAR SEM BÖRN HVORKI NÁ TIL NÉ SJÁ

Geymið þar sem börn hvorki ná til né sjá.

7. ÖNNUR SÉRSTÖK VARNAÐARORÐ, EF MEÐ ÞARF

8. FYRNINGARDAGSETNING

EXP

9. SÉRSTÖK GEYMSLUSKILYRÐI

Geymið ekki við hærri hita en 30°C. Geymið í upprunalegum umbúðum til varnar gegn raka.

10. SÉRSTAKAR VARÚÐARRÁÐSTAFANIR VIÐ FÖRGUN LYFJALEIFA EÐA ÚRGANGS VEGNA LYFSINS ÞAR SEM VIÐ Á

11. NAFN OG HEIMILISFANG MARKAÐSLEYFISHAFA

aðeins fyrir öskju:

Viatris Limited, Damastown Industrial Park, Mulhuddart, Dublin 15, DUBLIN, Írland

*aðeins fyrir merkimiða:*

Viatris Limited

12. MARKAÐSLEYFISNÚMER

EU/1/18/1273/001

EU/1/18/1273/003

13. LOTUNÚMER

Lot

14. AFGREIÐSLUTILHÖGUN

15. NOTKUNARLEIÐBEININGAR

16. UPPLÝSINGAR MEÐ BLINDRALETRI

*aðeins fyrir öskju:*

prasugrel Viatris 5 mg

17. EINKVÆMT AUÐKENNI – TVÍVÍTT STRIKAMERKI

aðeins fyrir öskju:

Á pakkningunni er tvívítt strikamerki með einkvæmu auðkenni.

18. EINKVÆMT AUÐKENNI – UPPLÝSINGAR SEM FÓLK GETUR LESIÐ

aðeins fyrir öskju:

PC

SN

NN

UPPLÝSINGAR SEM EIGA AÐ KOMA FRAM Á YTRI UMBÚÐUM

ASKJA MEÐ ÞYNNUPAKKNINGU MEÐ 5 MG FILMUHÚÐUÐUM TÖFLUM

1. HEITI LYFS

Prasugrel Viatris 5 mg filmuhúðaðar töflur

prasugrel

2. VIRK(T) EFNI

Hver tafla inniheldur prasugrel besílat sem jafngildir 5 mg af prasugreli.

3. HJÁLPAREFNI

4. LYFJAFORM OG INNIHALD

Filmuhúðuð tafla

28 filmuhúðaðar töflur

30 filmuhúðaðar töflur

84 filmuhúðaðar töflur

98 filmuhúðaðar töflur

5. AÐFERÐ VIÐ LYFJAGJÖF OG ÍKOMULEIÐ(IR)

Lesið fylgiseðilinn fyrir notkun.

Til inntöku.

6. SÉRSTÖK VARNAÐARORÐ UM AÐ LYFIÐ SKULI GEYMT ÞAR SEM BÖRN HVORKI NÁ TIL NÉ SJÁ

Geymið þar sem börn hvorki ná til né sjá.

7. ÖNNUR SÉRSTÖK VARNAÐARORÐ, EF MEÐ ÞARF

8. FYRNINGARDAGSETNING

EXP

9. SÉRSTÖK GEYMSLUSKILYRÐI

Geymið ekki við hærri hita en 30°C. Geymið í upprunalegum umbúðum til varnar gegn raka.

10. SÉRSTAKAR VARÚÐARRÁÐSTAFANIR VIÐ FÖRGUN LYFJALEIFA EÐA ÚRGANGS VEGNA LYFSINS ÞAR SEM VIÐ Á

11. NAFN OG HEIMILISFANG MARKAÐSLEYFISHAFA

Viatris Limited

Damastown Industrial Park, Mulhuddart, Dublin 15, DUBLIN, Írland

12. MARKAÐSLEYFISNÚMER

EU/1/18/1273/005

EU/1/18/1273/006

EU/1/18/1273/007

EU/1/18/1273/008

13. LOTUNÚMER

Lot

14. AFGREIÐSLUTILHÖGUN

15. NOTKUNARLEIÐBEININGAR

16. UPPLÝSINGAR MEÐ BLINDRALETRI

prasugrel Viatris 5 mg

17. EINKVÆMT AUÐKENNI – TVÍVÍTT STRIKAMERKI

Á pakkningunni er tvívítt strikamerki með einkvæmu auðkenni.

18. EINKVÆMT AUÐKENNI – UPPLÝSINGAR SEM FÓLK GETUR LESIÐ

PC

SN

NN

|  |
| --- |
| **LÁGMARKS UPPLÝSINGAR SEM SKULU KOMA FRAM Á ÞYNNUM EÐA STRIMLUM**  **ÞYNNUPAKKNING MEÐ 5 MG FILMUHÚÐUÐUM TÖFLUM** |

|  |
| --- |
| **1. HEITI LYFS** |

Prasugrel Viatris 5 mg filmuhúðaðar töflur

prasugrel

|  |
| --- |
| **2. NAFN MARKAÐSLEYFISHAFA** |

Viatris Limited

|  |
| --- |
| **3. FYRNINGARDAGSETNING** |

EXP

|  |
| --- |
| **4. LOTUNÚMER** |

Lot

|  |
| --- |
| **5. ANNAÐ** |

UPPLÝSINGAR SEM EIGA AÐ KOMA FRAM Á YTRI UMBÚÐUM OG INNRI UMBÚÐUM

ASKJA FYRIR GLAS OG MERKIMIÐI Á GLASI FYRIR 10 MG FILMUHÚÐAÐAR TÖFLUR

1. HEITI LYFS

Prasugrel Viatris 10 mg filmuhúðaðar töflur

prasugrel

2. VIRK(T) EFNI

Hver tafla inniheldur prasugrel besílat sem jafngildir 10 mg af prasugreli.

3. HJÁLPAREFNI

Inniheldur sólsetursgult FCF álsetlitarefni (E110). Sjá frekari upplýsingar í fylgiseðli.

4. LYFJAFORM OG INNIHALD

Filmuhúðuð tafla

28 filmuhúðaðar töflur

30 filmuhúðaðar töflur

5. AÐFERÐ VIÐ LYFJAGJÖF OG ÍKOMULEIÐ(IR)

Lesið fylgiseðilinn fyrir notkun.

Til inntöku

6. SÉRSTÖK VARNAÐARORÐ UM AÐ LYFIÐ SKULI GEYMT ÞAR SEM BÖRN HVORKI NÁ TIL NÉ SJÁ

Geymið þar sem börn hvorki ná til né sjá.

7. ÖNNUR SÉRSTÖK VARNAÐARORÐ, EF MEÐ ÞARF

8. FYRNINGARDAGSETNING

EXP

9. SÉRSTÖK GEYMSLUSKILYRÐI

Geymið ekki við hærri hita en 25°C. Geymið í upprunalegum umbúðum til varnar gegn raka.

10. SÉRSTAKAR VARÚÐARRÁÐSTAFANIR VIÐ FÖRGUN LYFJALEIFA EÐA ÚRGANGS VEGNA LYFSINS ÞAR SEM VIÐ Á

11. NAFN OG HEIMILISFANG MARKAÐSLEYFISHAFA

aðeins fyrir öskju:

Viatris Limited, Damastown Industrial Park, Mulhuddart, Dublin 15, DUBLIN, Írland

*aðeins fyrir merkimiða:*

Viatris Limited

12. MARKAÐSLEYFISNÚMER

EU/1/18/1273/002

EU/1/18/1273/004

13. LOTUNÚMER

Lot

14. AFGREIÐSLUTILHÖGUN

15. NOTKUNARLEIÐBEININGAR

16. UPPLÝSINGAR MEÐ BLINDRALETRI

aðeins fyrir öskju:

prasugrel Viatris 10 mg

17. EINKVÆMT AUÐKENNI – TVÍVÍTT STRIKAMERKI

aðeins fyrir öskju:

Á pakkningunni er tvívítt strikamerki með einkvæmu auðkenni.

18. EINKVÆMT AUÐKENNI – UPPLÝSINGAR SEM FÓLK GETUR LESIÐ

aðeins fyrir öskju:

PC

SN

NN

UPPLÝSINGAR SEM EIGA AÐ KOMA FRAM Á YTRI UMBÚÐUM

ASKJA MEÐ ÞYNNUPAKKNINGU MEÐ 10 MG FILMUHÚÐUÐUM TÖFLUM

1. HEITI LYFS

Prasugrel Viatris 10 mg filmuhúðaðar töflur

prasugrel

2. VIRK(T) EFNI

Hver tafla inniheldur prasugrel besílat sem jafngildir 10 mg af prasugreli.

3. HJÁLPAREFNI

Inniheldur sólsetursgult FCF álsetlitarefni (E110). Sjá frekari upplýsingar í fylgiseðli.

4. LYFJAFORM OG INNIHALD

Filmuhúðuð tafla

28 filmuhúðaðar töflur

30 filmuhúðaðar töflur

30 x 1 filmuhúðaðar töflur

84 filmuhúðaðar töflur

90 filmuhúðaðar töflur

90 x 1 filmuhúðaðar töflur

98 filmuhúðaðar töflur

5. AÐFERÐ VIÐ LYFJAGJÖF OG ÍKOMULEIÐ(IR)

Lesið fylgiseðilinn fyrir notkun.

Til inntöku.

6. SÉRSTÖK VARNAÐARORÐ UM AÐ LYFIÐ SKULI GEYMT ÞAR SEM BÖRN HVORKI NÁ TIL NÉ SJÁ

Geymið þar sem börn hvorki ná til né sjá.

7. ÖNNUR SÉRSTÖK VARNAÐARORÐ, EF MEÐ ÞARF

8. FYRNINGARDAGSETNING

EXP

9. SÉRSTÖK GEYMSLUSKILYRÐI

Geymið ekki við hærri hita en 30°C. Geymið í upprunalegum umbúðum til varnar gegn raka.

10. SÉRSTAKAR VARÚÐARRÁÐSTAFANIR VIÐ FÖRGUN LYFJALEIFA EÐA ÚRGANGS VEGNA LYFSINS ÞAR SEM VIÐ Á

11. NAFN OG HEIMILISFANG MARKAÐSLEYFISHAFA

Viatris Limited

Damastown Industrial Park, Mulhuddart, Dublin 15, DUBLIN, Írland

12. MARKAÐSLEYFISNÚMER

EU/1/18/1273/009

EU/1/18/1273/010

EU/1/18/1273/011

EU/1/18/1273/012

EU/1/18/1273/013

EU/1/18/1273/014

EU/1/18/1273/015

13. LOTUNÚMER

Lot

14. AFGREIÐSLUTILHÖGUN

15. NOTKUNARLEIÐBEININGAR

16. UPPLÝSINGAR MEÐ BLINDRALETRI

prasugrel Viatris 10 mg

17. EINKVÆMT AUÐKENNI – TVÍVÍTT STRIKAMERKI

Á pakkningunni er tvívítt strikamerki með einkvæmu auðkenni.

18. EINKVÆMT AUÐKENNI – UPPLÝSINGAR SEM FÓLK GETUR LESIÐ

PC

SN

NN

|  |
| --- |
| **LÁGMARKS UPPLÝSINGAR SEM SKULU KOMA FRAM Á ÞYNNUM EÐA STRIMLUM**  **ÞYNNUPAKKNING MEÐ 10 MG FILMUHÚÐUÐUM TÖFLUM** |

|  |
| --- |
| **1. HEITI LYFS** |

Prasugrel Viatris 10 mg filmuhúðaðar töflur

prasugrel

|  |
| --- |
| **2. NAFN MARKAÐSLEYFISHAFA** |

Viatris Limited

|  |
| --- |
| **3. FYRNINGARDAGSETNING** |

EXP

|  |
| --- |
| **4. LOTUNÚMER** |

Lot

|  |
| --- |
| **5. ANNAÐ** |

B. FYLGISEÐILL

Fylgiseðill: Upplýsingar fyrir notanda lyfsins

Prasugrel Viatris 5 mg filmuhúðaðar töflur

Prasugrel Viatris 10 mg filmuhúðaðar töflur

prasugrel

Lesið allan fylgiseðilinn vandlega áður en byrjað er að nota lyfið. Í honum eru mikilvægar upplýsingar.

* Geymið fylgiseðilinn. Nauðsynlegt getur verið að lesa hann síðar.
* Leitið til læknisins eða lyfjafræðings ef þörf er á frekari upplýsingum.
* Þessu lyfi hefur verið ávísað til persónulegra nota. Ekki má gefa það öðrum. Það getur valdið þeim skaða, jafnvel þótt um sömu sjúkdómseinkenni sé að ræða.
* Látið lækninn eða lyfjafræðing vita um allar aukaverkanir. Þetta gildir einnig um aukaverkanir sem ekki er minnst á í þessum fylgiseðli. Sjá kafla 4.

Í fylgiseðlinum eru eftirfarandi kaflar:

1. Upplýsingar um Prasugrel Viatris og við hverju það er notað

2. Áður en byrjað er að nota Prasugrel Viatris

3. Hvernig nota á Prasugrel Viatris

4. Hugsanlegar aukaverkanir

5. Hvernig geyma á Prasugrel Viatris

6. Pakkningar og aðrar upplýsingar

# 1. Upplýsingar um Prasugrel Viatris og við hverju það er notað

Prasugrel Viatris inniheldur virka efnið prasugrel og tilheyrir flokki lyfja sem kallast blóðflöguhemjandi lyf. Blóðflögur eru afar smáar frumuagnir sem streyma í blóðinu. Þegar æð verður fyrir hnjaski t.d ef hún er skorin, loða blóðflögurnar saman og mynda blóðsega. Því eru blóðflögur mikilvægar til að stöva blæðingu. Ef blóðsegi myndast í stífri æð, t.d. slagæð getur það verið mjög hættulegt þar sem það getur stöðvað blóðflæði, valdið hjartaáfalli (hjartadrepi), heilablóðfalli eða dauða. Blóðsegar í slagæðum til hjartans geta einnig valdið minnkuðu blóðflæði til hjartavöðvans, og valdið hvikulli hjartaöng (alvarlegum brjóstverk).

Prasugrel Viatris hindrar samloðun blóðflagna og minnkar möguleikana á segamyndun.

Þér hefur verið ávísað Prasugrel Viatris vegna þess að þú hefur fengið hjartaáfall eða haft hvikula hjartaöng og þú hefur verið í aðgerð til að opna stíflaðar slagæðar hjartans. Þú gætir einnig hafa fengið eina eða fleiri stoðnetsísetningar til að halda stíflaðri eða þröngri slagæð til hjartans opinni. Prasugrel Viatris minnkar möguleika á því að þú fáir frekari hjartaáföll eða heilablóðfall eða deyir vegna ofangreindra æðastíflandi þátta. Læknirinn mun einnig ávísa þér asetýlsalisýlsýru (þ.e. aspiríni), öðru segavarnarlyfi.

# 2. Áður en byrjað er að nota Prasugrel Viatris

Ekki má nota Prasugrel Viatris

* ef um er að ræða ofnæmi fyrir prasugreli eða einhverju öðru innihaldsefni lyfsins (talin upp í kafla 6). Ofnæmisviðbrögð geta komið fram sem útbrot, kláði, bólga í andliti, bólgnar varir eða andnauð. Hafðu samstundis samband við lækni ef þetta kemur fyrir þig.
* ef þú ert með sjúkdómsástand sem nú þegar veldur blæðingu, t.d. blæðingu í maga eða þörmum.
* ef þú hefur einhvern tíma fengið heilablóðfall eða tímabundna blóðþurrð (TIA).
* ef þú ert með alvarlegan lifrarsjúkdóm.

Varnaðarorð og varúðarreglur

* **Áður en byrjað er að nota Prasugrel Viatris:**

Leitið ráða hjá lækninum áður en Prasugrel Viatris er notað.

Láttu lækninn vita ef einhver eftirtalinna atriða eiga við þig áður en þú tekur Prasugrel Viatris:

* Ef þú ert í aukinni hættu á að fá blæðingar vegna:
* þú ert 75 ára eða eldri. Læknirinn ætti að ávísa 5 mg á sólarhring þar sem aukin hætta er á blæðingum hjá sjúklingum 75 ára og eldri
* nýlegir alvarlegir áverkar
* ný afstaðin skurðaðgerð (þar með talið tannaðgerðir)
* nýlegar eða endurteknar blæðingar í maga eða þörmum (t.d. magasár, separ í ristli) líkamsþyngd undir 60 kg. Læknirinn á að ávísa 5 mg af Prasugrel Viatris á dag ef þú vegur minna en 60 kg
* nýrnasjúkdómar eða miðlungs alvarleg lifrarvandamál
* þú tekur ákveðin lyf (sjá „Notkun annarra lyfja samhliða Prasugrel Viatris“ hér að neðan)
* fyrirfram ákveðin skurðaðgerð (þar með talið tannaðgerðir) á næstu sjö dögum. Læknirinn gæti beðið þig um að hætta töku Prasugrel Viatris tímabundið til að minnnka hættu á blæðingu.
* Ef þú hefur fengið ofnæmisviðbrögð gegn klópídógreli eða einhverjum öðrum blóðflöguhemjandi lyfjum skalt þú láta lækninn vita áður meðferð með Prasugrel Viatris hefst. Ef þú tekur síðan Prasugrel Viatris og verður var/vör við ofnæmisviðbrögð eins og útbrot, kláða, þrota í andliti, bólgnar varir og andnauð skalt þú **samstundis hafa samband við lækninn.**
* **Meðan á notkun Prasugrel Viatris stendur:**

Segðu lækninum samstundis frá ef upp kemur sjúkdómsástand sem nefnist purpuri með segamyndun og fækkun blóðflagna (TTP), sem felur í sér hita og marbletti undir húð sem geta litið út eins og rauðir dílar á stærð við nálarodd, með eða án óútskýrðrar mikillar þreytu, rugli, gulu í húð eða augum (sjá kafla 4 „Hugsanlegar aukaverkanir“).

Börn og unglingar

Börn og unglingar undir 18 ára aldri eiga ekki að nota Prasugrel Viatris.

Notkun annarra lyfja samhliða Prasugrel Viatris

Látið lækninn eða lyfjafræðing vita um öll önnur lyf sem eru notuð, hafa nýlega verið notuð eða kynnu að verða notuð einnig þau sem fengin eru án lyfseðils, fæðubótarefni og jurtalyf.

Það er sérstaklega mikilvægt að láta lækninn vita ef þú færð meðferð með:

* klópídógreli (blóðflöguhemjandi lyf)
* warfarini (segavarnarlyf)
* bólgueyðandi gigtarlyfjum sem notuð eru til meðferðar á verkjum og hita (t.d. íbúprófen, naproxen, etoricoxib).

Ef þessi lyf eru gefin samhliða Prasugrel Viatris geta þau aukið hættu á blæðingum.

Segðu lækninum frá því ef þú tekur morfín eða önnur ópíóíðlyf (notuð við miklum verkjum).

Notaðu eingöngu önnur lyf samhliða Prasugrel Viatris ef læknirinn hefur sagt þér að þú megir það.

Meðganga og brjóstagjöf

Við meðgöngu, brjóstagjöf, grun um þungun eða ef þungun er fyrirhuguð skal leita ráða hjá lækninum áður en lyfið er notað.

Láttu lækninn vita eins fljótt og unnt er ef þú verður þunguð eða reynir að verða þunguð á meðan þú tekur Prasugrel Viatris. Þú mátt eingöngu nota Prasugrel Viatris eftir að hafa ráðfært þig við lækninn um hugsanlegan ávinning og áhættu fyrir ófædda barnið.

Ef þú ert með barn á brjósti skaltu leita ráða hjá lækninum eða lyfjafræðingi áður en þú tekur lyf.

Akstur og notkun véla

Notkun Prasugrel Viatris er ólíkleg til að hafa áhrif á hæfni til aksturs eða notkunar véla.

Prasugrel Viatris 5 mg inniheldur natríum

Lyfið inniheldur minna en 1 mmól af natríum (23 mg) í hverri töflu, þ.e. er nánast natríumsnautt.

Prasugrel Viatris 10 mg inniheldur sólsetursgult FCF álsetlitarefni (E110) og natríum

Sólsetursgult FCF álsetlitarefni er litarefni sem getur valdið ofnæmisviðbrögðum.

Lyfið inniheldur minna en 1 mmól af natríum (23 mg) í hverri töflu, þ.e. er nánast natríumsnautt.

# 3. Hvernig nota á Prasugrel Viatris

Notið lyfið alltaf eins og læknirinn hefur sagt til um. Ef ekki er ljóst hvernig nota á lyfið skal leita upplýsinga hjá lækninum eða lyfjafræðingi.

Venjulegur skammtur af prasugreli er 10 mg á sólarhring. Þú munt byrja meðferðina á 60 mg stökum skammti. Ef þú vegur minna en 60 kg eða ert eldri en 75 ára á skammturinn að vera 5 mg af Prasugrel Viatris á dag. Læknirinn mun einnig segja þér að taka asetýlsalisýlsýru og nákvæmlega hve stóran skammt þú átt að taka (venjulega milli 75 mg og 325 mg á dag).

Þú mátt taka Prasugrel Viatris með eða án matar. Taktu skammtinn á svipuðum tíma alla daga. Ekki má brjóta né mylja töfluna.

Mikilvægt er að þú upplýsir lækninn, tannlækninn og lyfjafræðing að þú sért að taka Prasugrel Viatris.

Ef tekinn er stærri skammtur af Prasugrel Viatris en mælt er fyrir um

Hafið samstundis samband við lækni eða bráðamóttöku, þar sem þú getur verið í hættu á að fá óhóflega miklar blæðingar. Þú skalt sýna lækninum umbúðir Prasugrel Viatris.

Ef gleymist að taka Prasugrel Viatris

Ef skammtur gleymist skaltu taka Prasugrel Viatris næst þegar þú manst eftir því. Ef gleymist að taka lyfið allan daginn, taktu þá næsta skammt af Prasugrel Viatris á venjulegum tíma daginn eftir. Ekki á að tvöfalda skammt til að bæta upp skammt sem gleymst hefur að taka.

Ef hætt er að nota Prasugrel Viatris

Ekki hætta að taka Prasugrel Viatris án þess að ráðfæra þig við lækni. Ef hætt er of snemma að nota Prasugrel Viatris, getur hætta á hjartaáfalli aukist.

Leitið til læknisins eða lyfjafræðings ef þörf er á frekari upplýsingum um notkun lyfsins.

# 4. Hugsanlegar aukaverkanir

Eins og við á um öll lyf getur þetta lyf valdið aukaverkunum en það gerist þó ekki hjá öllum.

Hafið samstundis samband við lækni ef vart verður við eftirfarandi:

* Skyndilegan dofa eða þróttleysi í handlegg, fótlegg eða andliti, sérstaklega ef það kemur fram öðru megin á líkamanum
* Skyndilegt rugl, erfiðleikar með mál eða skilning
* Skyndilega erfiðleika með gang eða skort á jafnvægi eða samhæfingu hreyfinga
* Skyndilegan svima eða mikinn skyndilegan höfuðverk án þekktrar ástæðu

Öll ofangreind atriði geta verið einkenni heilablóðfalls. Heilablóðfall er mjög sjaldgæf aukaverkun af völdum Prasugrel Viatris hjá sjúklingum sem hafa aldrei fengið heilablóðfall eða skammvinna blóðþurrð (TIA).

Hafið einnig samstundis samband við lækni ef vart verður við eftirfarandi:

* Hita og marbletti undir húð sem geta litið út eins og rauðir dílar á stærð við nálarodd, með eða án óútskýrðrar mikillar þreytu, rugls, gulnunar í húð eða augum (gulu) (sjá kafla 2 „Áður en byrjað er að nota Prasugrel Viatris“)
* Útbrot, kláða, eða þrota í andliti, bólgnar varir/tungu og andnauð. Þetta geta verið merki um alvarleg ofnæmisviðbrögð (sjá kafla 2 „Áður en byrjað er að taka Prasugrel Viatris“)

Látið lækni tafarlaust vita ef vart verður við eftirfarandi:

* Blóð í þvaginu
* Blæðingu frá endaþarmi, blóð í hægðum eða svartar hægðir
* Óstjórnlega blæðingu, til dæmis vegna skurðsárs

Öll ofangreind atriði geta verið einkenni um blæðingu, sem er algengasta aukaverkunin sem fylgir Prasugrel Viatris. Þótt það komi sjaldan fyrir þá geta alvarlegar blæðingar verið lífshættulegar.

Algengar aukaverkanir (koma fyrir hjá allt að 1 af hverjum 10 einstaklingum)

* Blæðing í maga eða þörmum
* Blæðing á stungustað
* Blóðnasir
* Húðútbrot
* Litlir rauðir marblettir á húð (flekkblæðing)
* Blóð í þvagi
* Margúll (blæðing undir húð á stungustað, eða í vöðva, orsakar þrota)
* Lágt gildi hemóglóbíns eða rauðra blóðkorna (blóðleysi)
* Marblettir

Sjaldgæfar aukaverkanir (koma fyrir hjá allt að 1 af hverjum 100 einstaklingum)

* Ofnæmisviðbrögð (útbrot, kláði, bólgnar varir/tunga, andnauð)
* Skyndileg blæðing frá auga, endaþarmi, tannholdi eða í kviðarholi í kringum innri líffæri
* Blæðing eftir skurðaðgerð
* Hóstað upp blóði
* Blóð í hægðum

Mjög sjaldgæfar (koma fyrir hjá allt að 1 af hverjum 1000 einstaklingum)

* Fækkun blóðflagna
* Margúll undir húð (blæðing undir húð sem veldur þrota)

Tilkynning aukaverkana

Látið lækninn eða lyfjafræðing vita um allar aukaverkanir. Þetta gildir einnig um aukaverkanir sem ekki er minnst á í þessum fylgiseðli. Einnig er hægt að tilkynna aukaverkanir beint samkvæmt fyrirkomulagi sem gildir í hverju landi fyrir sig, sjá [Appendix V](http://www.ema.europa.eu/docs/en_GB/document_library/Template_or_form/2013/03/WC500139752.doc). Með því að tilkynna aukaverkanir er hægt að hjálpa til við að auka upplýsingar um öryggi lyfsins.

# 5. Hvernig geyma á Prasugrel Viatris

Geymið lyfið þar sem börn hvorki ná til né sjá.

Ekki skal nota lyfið eftir fyrningardagsetningu sem tilgreind er á lyfjaglasinu og öskjunni á eftir EXP. Fyrningardagsetning er síðasti dagur mánaðarins sem þar kemur fram.

Prasugrel Viatris 5 mg: Geymið ekki við hærri hita en 30°C. Geymið í upprunalegum umbúðum til varnar gegn raka.

Prasugrel Viatris 10 mg: Geymið ekki við hærri hita en 25°C. Geymið í upprunalegum umbúðum til varnar gegn raka.

*Aðeins þynnupakkningar*: Geymið ekki við hærri hita en 30°C. Geymið í upprunalegum umbúðum til varnar gegn raka.

Ekki má skola lyfjum niður í frárennslislagnir eða fleygja þeim með heimilissorpi. Leitið ráða í apóteki um hvernig heppilegast er að farga lyfjum sem hætt er að nota. Markmiðið er að vernda umhverfið.

# 6. Pakkningar og aðrar upplýsingar

Prasugrel Viatris inniheldur

* Virka innihaldsefnið er prasugrel.

Prasugrel Viatris 5 mg: Hver filmuhúðuð tafla inniheldur prasugrel besílat sem jafngildir 5 mg af prasugreli.

Prasugrel Viatris 10 mg: Hver filmuhúðuð tafla inniheldur prasugrel besílat sem jafngildir 10 mg af prasugreli.

* Önnur innihaldsefni eru:

Prasugrel Viatris 5 mg: örkristallaður sellulósi, mannitól, krospóvídon, vatnsfrí kísilkvoða, magnesíumsterat, pólývínýlalkóhól, talkúm, títantvíoxíð (E171), glýserýlmónókaprýlókaprat, natríumlárýlsúlfat, gult járnoxíð (E172). Sjá kafla 2 „Prasugrel Viatris 5 mg inniheldur natríum“.

Prasugrel Viatris 10 mg: örkristallaður sellulósi, mannitól, krospóvídon, vatnsfrí kísilkvoða, magnesíumsterat, pólývínýlalkóhól, talkúm, títantvíoxíð (E171), glýserýlmónókaprýlókaprat, natríumlárýlsúlfat, gult járnoxíð (E172), sólsetursgult FCF álsetlitarefni (E110), rautt járnoxíð (E172). Sjá kafla 2, „Prasugrel Viatris 10 mg inniheldur sólsetursgult FCF álsetlitarefni“.

Lýsing á útliti Prasugrel Viatris og pakkningastærðir

Prasugrel Viatris 10 mg filmuhúðaðar töflur eru ljósbrúnar filmuhúðaðar, hylkislaga, tvíkúptar töflur af stærðinni 11,15 mm × 5,15 mm, merktar með „PH4“ á annarri hliðinni og „M“ á hinni hliðinni.

Lyfið er fáanlegt í plastglösum sem innihalda þurrkefni og 28 eða 30 töflur og í þynnupakkningum sem innihalda 28, 30, 84, 90 og 98 filmuhúðaðar töflur, og í rifgötuðum þynnupakkningum sem innihalda 30 × 1 og 90 × 1 filmuhúðaðar töflur.

Prasugrel Viatris 5 mg filmuhúðaðar töflur eru gular filmuhúðaðar, hylkislaga, tvíkúptar töflur af stærðinni 8,15 mm × 4,15 mm, merktar með „PH3“ á annarri hliðinni og „M“ á hinni hliðinni.

Lyfið er fáanlegt í plastglösum sem innihalda þurrkefni og 28 eða 30 töflur og í þynnupakkningum sem innihalda 28, 30, 84 eða 98 filmuhúðaðar töflur.

**Ekki má borða eða fjarlægja þurrkefnið** úr glasinu.

Ekki er víst að allar pakkningastærðir séu markaðssettar.

Markaðsleyfishafi

Viatris Limited

Damastown Industrial Park, Mulhuddart, Dublin 15, DUBLIN, Írland

Framleiðandi

Mylan Hungary Kft

Mylan utca 1, Komárom, 2900, Ungverjaland

Hafið samband við fulltrúa markaðsleyfishafa á hverjum stað ef óskað er upplýsinga um lyfið.

|  |  |
| --- | --- |
| **België/Belgique/Belgien**  Viatris  Tél/Tel: + 32 (0)2 658 61 00 | **Lietuva**  Viatris UAB  Tel: +370 5 205 1288 |
| **България**  Майлан ЕООД  Тел: +359 2 44 55 400 | **Luxembourg/Luxemburg**  Viatris  Tél/Tel: + 32 (0)2 658 61 00  (Belgique/Belgien) |
| **Česká republika**  Viatris CZ s.r.o.  Tel: + 420 222 004 400 | **Magyarország**  Viatris Healthcare Kft.  Tel.: + 36 1 465 2100 |
| **Danmark**  Viatris ApS  Tlf: +45 28 11 69 32 | **Malta**  V.J. Salomone Pharma Ltd  Tel: + 356 21 22 01 74 |
| **Deutschland**  Viatris Healthcare GmbH  Tel: +49 800 0700 800 | **Nederland**  Mylan BV  Tel: +31 (0)20 426 3300 |
| **Eesti**  Viatris OÜ  Tel: + 372 6363 052 | **Norge**  Viatris AS  Tlf: + 47 66 75 33 00 |
| **Ελλάδα**  Viatris Hellas Ltd  Τηλ: +30 2100 100 002 | **Österreich**  Viatris Austria  Tel: +43 1 86390 |
| **España**  Viatris Pharmaceuticals, S.L.  Tel: + 34 900 102 712 | **Polska**  Viatris Healthcare Sp. z.o.o.  Tel: + 48 22 546 64 00 |
| **France**  Viatris Santé  Tél : +33 4 37 25 75 00 | **Portugal**  Mylan, Lda.  Tel: + 351 21 412 72 00 |
| **Hrvatska**  Viatris Hrvatska d.o.o.  Tel: +385 1 23 50 599 | **România**  BGP Products SRL  Tel: + 40 372 579 000 |
| **Ireland**  Viatris Limited  Tel: +353 1 8711600 | **Slovenija**  Viatris d.o.o.  Tel: + 386 1 23 63 180 |
| **Ísland**  Icepharma hf.  Sími: +354 540 8000 | **Slovenská republika**  Viatris Slovakia s.r.o.  Tel: +421 2 32 199 100 |
| **Italia**  Viatris Italia S.r.l.  Tel: + 39 02 612 46921 | **Suomi/Finland**  Viatris Oy  Puh/Tel: + 358 20 720 9555 |
| **Κύπρος**  CPO Pharmaceuticals Limited  Τηλ: +357 22863100 | **Sverige**  Viatris AB  Tel: + 46 (0)8 630 19 00 |
| **Latvija**  Viatris SIA  Tel: +371 676 055 80 |  |

**Þessi fylgiseðill var síðast uppfærður í.**

Upplýsingar sem hægt er að nálgast annars staðar

Ítarlegar upplýsingar um lyfið eru birtar á vef Lyfjastofnunar Evrópu <https://www.ema.europa.eu>.